
„Nu există reguli pentru aprecierea riscului, aşa cum nu există nici pentru 
alegerea unei soluţii bune; aprecierea riscului este o chestiune de inteligență, 
dar şi de cunoaştere şi de experiență.“ De aceea, identificarea riscurilor? şi 
amenințărilor”, ca şi a provocărilor“, sfidărilor” si tensiunilor, rămâne o 
chestiune cu un grad înalt de subiectivitate, acest proces situându-se undeva, 
la graniţa dintre obiectiv şi subiectiv, ca o construcție dinamică şi flexibilă între 
aceşti doi poli importanţi ai cunoaşterii. 

Actualul studiu îşi propune să contureze, pe cât este posibil, 
dimensiunea obiectivă a acestei construcţii, cu scopul de a facilita procesul de 
analiză şi de luare a deciziilor. 


A. STRUCTURAREA RISCURILOR ŞI AMENINTARILOR 
LA ADRESA SECURITĂȚII 


A1. Criterii (grile) de evaluare 


Deşi este extrem de dificilă, evaluarea riscurilor, amenințărilor, 
provocărilor, sfidărilor şi tensiunilor, în măsura în care acestea sunt 
identificate”, este absolut necesară. 

O primă grilă ar putea fi constituită din identificarea parametrilor de 
impact şi constă dintr-o diagramă a efectelor previzibile (în plan economic- 
financiar, politic, social, demografic, cultural şi militar) privind securitatea 
naţională (economică, socio-culturală şi militară) — Anexa nr. 1. 

O altă grilă poate fi alcătuită din identificarea şi evaluarea parametrilor 
de proximitate şi cuprinde un sistem de analiză şi evaluare a riscurilor în 
funcţie de timp (diagramă de timp) — Anexa nr. 1. 

Cea de a treia grilă se constituie într-o modalitate de evaluare a 
parametrilor de asumare (provocare) si, în consecinţă, a riscurilor de 
asumare, mai exact, a riscurilor reacției — Anexa nr. 1. 

Nu ne propunem să elaborăm un model matematic de evaluare a 
riscurilor, întrucât acest lucru nu este foarte util. Riscurile — ca pericole 
constientizate şi posibil a fi asumate — au determinatii complexe şi o dinamică 
foarte mare, în care factorul subiectiv joacă un rol important. De aici şi 
dificultatea unei analize cantitative şi calitative bazată pe modele matematice. 
„Cei care pretind să incredinteze unui model matematic, oricât de elaborat ar 
fi el, aprecierea riscului şi inteligenței artificiale, sarcina elaborării deciziei 
pornind de la date exclusiv obiective, cred că se pot proteja împotriva erorilor 
datorate subiectivismului; dar nu vor ajunge niciodată la o corectă apreciere a 
riscului de vreme ce subiectivul face parte integrantă din acesta.“ 8 

Şi subiectivul poate fi totuşi analizat. 


A2. Natura riscurilor 
Natura riscurilor care afectează securitatea naţională poate fi identificată 


în funcţie de: domenii de activitate, entități comunitare şi religioase; arie 
geografică, timp, volum, importanţă (interes, gravitate), probabilitate. 


A2.1. În funcţie de domeniile de activitate: 


A2.1.1. Economice 
Interne 
- Subminarea unor ramuri ale economiei naţionale; 
- Proliferarea economiei subterane; 
- Prejudicierea unor sectoare de importanță strategică (industria de 
apărare); 
- Nesiguranta proprietăţii; 
- Devalorizarea monedei nationale; 
- Slabirea sistemului bancar; 
- Cresterea datoriei publice; 
- Neincrederea populatiei in sistemul bancar; 
- Politici economice nerealiste si neadecvate imprejurarilor, exigentelor 
momentului si specificului romanesc. 
Externe 
- Blocarea creditelor externe; 
- Blocarea accesului la sursele de materii prime deficitare pentru 
economia nationala; 
- Blocarea accesului la tehnologii moderne; 
- Diminuarea pietelor de desfacere; 
- Globalizarea economica pe un fond national incapabil de adaptare; 
- Regionalizarea tendentioasa; 
- Neintegrarea economica in Uniunea Europeana; 
- Contrabanda, traficul ilegal de marfuri. 


Care sunt sursele acestor riscuri? 

Sursa principală a acestor riscuri o reprezintă lipsa unei strategii 
economice nationale pe termen lung, pe termen mediu şi pe termen scurt, 
conjugată cu  instabilităţi politice, sociale şi împrejurări economice 
nefavorabile, atât interne, cât şi externe, şi incapacitatea sistemului financiar 
bancar de a se adapta rapid cerințelor economice, îndeosebi cerințelor pieţei. 

Aceste împrejurări sunt folosite de anumite forțe economice care se 
adaptează rapid situaţiilor confuze, profitând de ele pentru a înlătura 
concurenţa şi a câştiga noi pieţe. Pot fi însă folosite şi de cei care urmăresc 
destabilizarea ţării sau a zonei şi realizarea unor obiective mult mai mari decât 
simplul profit economic. 

Astfel de surse de risc afectează grav securitatea economică a statului şi 
influențează în mare măsură şi celelalte surse de risc din domeniul politic, 
social, cultural, informaţional şi militar. 

Cum se manifestă ele? 

Sursele de risc sunt greu sesizabile. Manifestarea lor este ascunsă şi, 
adesea, periculoasă. Şi chiar dacă identificarea lor nu ar pune probleme 
deosebite, manifestarea lor îmbracă toată gama de acţiuni, de la cele directe 
la cele cu efect întârziat. Spre exemplu, privatizarea trebuie să aibă efecte 
pozitive în dinamizarea economiei şi prevenirea riscurilor majore de natură 
economică. În realitate, modul cum s-a efectuat, în loc să ducă la creşteri 
economice, a dus la situaţii confuze, la fraude şi distrugeri care au afectat 
grav situația economică a ţării. 


A2.1.2. Politice 
Interne 
- Instabilitate politică; 
- Proliferarea extremismului; 
- Criza de autoritate a instituţiilor puterii; 
- Lipsa, insuficienţa sau neaplicarea corectă a legislaţiei democratice; 
- Politici de secesiune teritorială; 
- Nedefinirea clară a interesului naţional; 
- Proliferarea intereselor de grup. 
Externe 
- Tendinţe revizioniste, revendicări teritoriale din partea unor forte 
(guverne, grupări politice, grupuri de interes etc.) din zona noastră de interes 
strategic; 
- Presiuni externe în problema minorităţilor; 
- Reinstalarea sferelor de influenţă; 
- Deteriorarea imaginii României; 
- Regrupări geopolitice, altele decât cele impuse de integrarea 
europeană. 

Care sunt sursele acestor riscuri? 

Sursele principale ale acestor riscuri sunt interesele contradictorii, 
subiectivismul, lupta pentru putere şi lipsa unei moralitati în viata politică. 
Astfel de surse nu sunt specifice doar României. Ele se manifestă în toată 
lumea, cam în aceiaşi parametri. Situaţia complexă a trecerii de la o economie 
centralizată la o economie de piaţă, de la un regim politic autoritar la unul 
democratic este un factor favorizant al proliferării acestor surse. 

Cum se manifestă ele? 

Ele se manifestă prin tot felul de acţiuni complicate, ascunse, viclene. 
Oricât de deschisă şi de ascuţită ar fi lupta politică, ea nu reuşeşte să 
dezvăluie dedesubturile confruntării. Riscul politic este totdeauna imens, 
atunci când luptele politice nu au limite şi nici vreo morală. Ele au distrus 
Roma, au falimentat democraţia grecească, au dus la căderea unor mari 
imperii; tot ele au dus şi la sfârtecarea teritorială a României în preajma celui 
de al doilea război mondial şi, în prezent, au întârziat cu mulţi ani redresarea 
țării. 

A2.1.3. Informaționale 

Interne 

- Lipsa de informații; 

- Dezinformarea; 

- intoxicarea informaţională; 

- Manipularea informaţională; 

- Managementul defectuos al sistemelor de comunicare. 

Externe 

- Lipsa de informații; 

- Dezinformarea; 

- intoxicarea informaţională; 

- Manipularea informaţională; 

- Managementul defectuos al sistemelor de comunicare. 

Care sunt riscurile speciale ce rezultă din trecerea de la societățile 
industriale la cele de tip informational? 

- Diminuarea unităţii economice a statului; 


- Scăderea producției şi creşterea dependenţei şi interdependentei 
economice, de unde şi haosul producţiei, concomitent cu constituirea şi 
reconstituirea centrilor de putere sau superputere economică ; 

- Proliferarea perturbatilor şi chiar a agresiunilor din sistemele 
informaţionale; 

- Constituirea unor puternice centre internationale de influențare 
informaţională; 

- Intoxicarea, dezinformarea, individualismul; 

- Pierderea controlului naţional asupra informaţiei. 


A2.1.4. Sociale 
Interne 
- Degradarea condiţiei socio-profesionale a cetățenilor; 
- Şomajul; 
- Exodul de inteligenţă; 
- Degradarea stării de sănătate; 
- Migraţia internă; 
- Perturbatiile demografice (îmbătrânirea populaţiei, scăderea ratei 
natalității şi creşterea celei a mortalităţii, scăderea ratei populaţiei active etc.); 
- Sărăcirea (procentul din populaţie ce trăieşte sub pragul de sărăcie); 
- Nesiguranta socială. 
Externe 
- Emigratia romanilor in vest; 
- Destabilizarea demografica a regiunii balcanice; 
- Globalizarea saraciei (multiplicarea polilor de saracie); 
- Folosirea teritoriului national pentru refugierea unor mari grupuri 
etnice venite in mod ilegal din zonele de conflict. 


A2.1.5. Culturale 
Interne 
- Decăderea sistemului educaţiei naţionale; 
- Deprecierea valorilor naţionale; 
- Scumpirea actului de cultură; 
- Multiculturalismul agresiv; 
- Anticultura; 
- Etnocentrismul; 
- Xenofobiia. 
Externe 
- Presiuni culturale (filme, cărţi, cântece etc.); 
- Substituirea valorilor cu nonvalori; 
- Globalizarea culturii; 
- Proliferarea subculturii, nonculturii şi anticulturii; 
- lredentismul; 
- Multiculturalismul. 


A2.1.6. Ecologice 

Interne 
- Deteriorarea constantă a calității mediului; 
- Catastrofe naturale; 
- Accidente ecologice. 


Externe 
- Depozitarea unor deşeuri toxice pe teritoriul României; 
- Calamitati naturale în zona noastră de interes sau în ţările vecine; 
- Accidente ecologice în zona noastră de interes. 


A2.1.7. Tehnologice 
Interne 
- Degradarea (invechirea)patrimoniului tehnologic; 
- Incapacitatea de a produce tehnologie modernă; 
- Incapacitatea de a importa tehnologie modernă. 
Externe 
- Blocarea (limitarea) accesului la tehnologia modernă; 
- Creşterea prețurilor tehnologiilor moderne; 
- Incapacitatea sau imposibilitatea participării la realizarea (în coope- 
rare cu statele dezvoltate) a tehnologiilor înalte. 


A2.1.8. Militare 
Interne 
- Crearea imaginii inutilitatii armatei şi inducerea ideii că nu mai este 
nevoie de o astfel de instituţie; 
- Proliferarea amenințărilor teroriste şi diversioniste; 
- Posibila apariţie a unor tendinţe secesioniste prin violenţă; 
- Sabotaje la obiective militare de importanţă strategică; 
- Scăderea capacităţii de luptă a forțelor armate sub o anumită limită; 
- Deteriorarea relaţiilor între structurile de forță ale statului; 
- Carente în pregătirea teritoriului, economiei şi populaţiei pentru 
apărare; 
- Deteriorarea industriei de apărare; 
- Lipsa (insuficienţa) unei legislații moderne si clare în domeniul securi- 
tátii nationale; 
- Esuarea reformei sistemului militar. 
Externe 
- Pericolul potential al unei agresiuni militare directe; 
- Existenta unor conflicte deschise sau latente in vecinátatea teritoriului 
national; 
- Proliferarea armamentului neconventional; 
- Pericolul nuclear; 
- Pericolul folosirii altor arme de distrugere in masá; 
- Proliferarea sistemelor de arme si a strategiilor rázboiului non-contact; 
- Proliferarea armamentului cosmic si a structurilor militare cosmice; 
- Accentuarea decalajelor de potential militar; 
- Blocarea accesului la tehnologii militare moderne; 
- Neintegrarea in NATO; 
- Neintegrarea în structurile de securitate europene; 
- Apariţia unor posibile alianţe strategice opuse NATO. 


A2.2. În funcţie de entități comunitare şi religii: 
A2.2.1. Etnice (vor fi analizate în partea a 2-a şi a 3-a studiului) 
Interne 


- Recrudescenta presiunilor identitare ale unora dintre etnii, îndeosebi 
a celei maghiare; 

- Acţiuni de autonomizare a diferitelor zone pe criterii etnice (Covasna, 
Harghita); 

- Crearea unui suport economic, cultural, informaţional şi internaţional 
pentru o eventuală escaladare a diferendelor în vederea obţinerii unui arbitraj 
internaţional de tipul celui de la Viena din 1940. 

Externe 

- Presiuni exercitate de anumite grupuri, în numele unor organisme si 
comunităţi, pentru federalizarea ţării sau pentru acordarea unor autonomii 
teritoriale etnice maghiare; 

- Presiuni exercitate de Ungaria îndeosebi privind crearea unor 
privilegii pentru etnia maghiară. 


A2.2.2. Religioase 

Interne 

Marea majoritate a populaţiei din România este de religie ortodoxă. 
Practic, nu există riscuri interne importante în acest domeniu. Există însă 
unele acțiuni îndreptate împotriva unor fete bisericeşti, probabil şi cu scopul 
de a slăbi încrederea populaţiei în biserică. Acest lucru nu se întâmplă, 
deoarece românii sesizează cu uşurinţă adevărul si nu pot fi induşi în eroare. 
Credinţa lor este statornică şi nu poate fi influențată prin strategiile de 
imagine. 

Există, totuşi, şi aici unele tensiuni: 

- Discuţii între biserici (catolici, greco-catolici, ortodocşi etc.) pe teme de 
patrimoniu; 

- Combaterea unora dintre sectele religioase şi prevenirea extremismului 
religios. 


A2.3. În funcţie de timp: 
- Prezente (asumate deja); 
- Viitoare: 

- Imediate; 
- Apropiate; 
- Pe termen mediu; 
- Pe termen lung. 
- Permanente. 


A2.4. În funcţie de aria geografică şi spaţială: 
- Externe: 
- Globale; 
- Zonale. 
- Interne; 
- Cosmice. 


A2.5. În funcţie de volum: 
- Mici; 
- Mari; 
- Foarte mari. 


A2.6. În funcţie de importanță (de interese, de gravitate): 
- Vitale; 
- Foarte importante; 
- Importante. (Anexa nr. 2) 


A2.7. În funcţie de probabilitate: 
- Sigure (asumate); 
- Previzibile (potenţiale, probabile); 
- Imprevizibile. 


După Frangois Caron, elementul esenţial al analizei riscurilor ţine de 
ceea ce se numeşte de obicei „tendinţe grele“, adică de acele elemente 
invariante sau putin variabile în timp şi care sunt susceptibile de a fi totdeauna 
prezente în panorama politică şi strategică la termenul scadent ? 

De asemenea, ín analiza unui risc, notiunea de gravitate este mai 
importantá decát cea de probabilitate. Importanta unui risc nu se apreciazá 
numai în funcţie de efectele sale instantanee sau de cele care pot fi previzibile 
la un moment dat. Trebuie să se tina seama că un fapt aparent mărunt, de 
îndată ce începe să se deruleze, poate dobândi o anumită primejdie prin 
cumularea altor fapte, precum şi prin extensia propriilor sale efecte. 

Nu se poate elabora o politică eficientă de reducere a vulnerabilitatilor 
dacă nu se tine seama de anumite riscuri, pentru simplul motiv că nu se 
cunosc — ele sau efectele lor; trebuie să se aibă în vedere toate riscurile cu 
care societatea se poate confrunta la un moment dat. Nu se poate stabili un 
concept strategic de combatere a acestora, atâta vreme cât unele sau altele 
dintre ele sunt ignorate. 

Riscul se concretizează atunci când apare o destabilizare, când pericolul 
găseşte punctul slab sau starea de inferioritate a celui ameninţat. De cele mai 
multe ori, de-a lungul secolelor, avantajul care se preconiza sau se urmărea 
era de ordin teritorial. Acum se pare că balanţa se înclină în favoarea unui 
câştig în plan economic, politic, cultural etc. 

Aparent. Pentru că, în realitate, şi în condiţiile în care se pare că aria 
geografică nu mai are o aşa mare importanţă, lupta cea adevărată se dă tot 
pentru spaţiu, chiar dacă ele se exprimă mai mult în parametrii economici, 
politici (de influenţă), culturali sau morali. 

Între etapa riscului virtual şi etapa concretizării lui, se situează etapa 
riscului potential". De fapt, analiza operează cu riscuri potentiale care au 
diferite grade de probabilitate, în funcţie de care se stabilesc cele dintâi 
coordonate ale conceptului strategic. 


A3. Marile entităţi civilizationale şi principalele 
riscuri care pot fi asociate acestora 


şi care le pot afecta securitatea 
(Anexa nr. 3) 


„Oamenii au fost impresionați, intrigati, ultragiati, speriaţi şi aduşi în stare 
de perplexitate de argumentul meu potrivit căruia dimensiunea centrală şi cea 
mai periculoasă a politicii globale pe cale de apariţie va fi conflictul între 
grupuri ce aparțin de civilizații diferite“! spune Huntington chiar în prefata 
cunoscutei sale lucrări - „Ciocnirea civilizaţiilor...“ — care a zguduit lumea. El 

citează, în continuare, în aceeaşi prefață, o frază care are valoarea de 
concluzie a cărții: „... ciocnirile dintre civilizațiile actuale reprezintă cele mai 
mari amenințări la adresa păcii mondiale, iar o ordine internațională bazată pe 
civilizații este cea mai sigură pază împotriva războiului mondial. 

in continuare, ilustrul profesor de la Harvard împarte lumea în şapte sau 
opt civilizaţii: sinică, hindusă, japoneză, islamică, africană, ortodoxă, 
occidentală şi latino-americană (aceasta din urmă poate fi însă integrată în 
civilizaţia occidentală). Fiecare din aceste civilizații are un stat-nucleu şi un 
grup de caracteristici. 

În acelaşi timp, există un efort pentru realizarea unei noi ordini mondiale 
bazate pe multipolarism. Trecerea de la unipolarism la multipolarism 
presupune gruparea şi regruparea unor puteri regionale, fapt pentru care se 
vor crea noi echilibre şi, în acelaşi timp, noi adversitati. 

În această nou confruntare, marile unităţi civilizationale au un rol foarte 
important si o responsabilitate imensa. Nu se stie cine va iesi invingator, se 
stie insa ca lumea nu este dispusa sa accepte nici pierderile, nici castigurile. 

Desi clasificarea pe care o face Huntington este restrictiva si 
simplificatoare, ea ni se pare a fi destul de realista pentru a-i putea asocia 
principalele riscuri cu care fiecare se confrunta. 


B. RISCURI $l AMENINTARI (SFIDARI, PROVOCARI, 
TENSIUNI ETC. ) CE REZULTA DIN 
CONFRUNTARILE (DIFERENDELE) ETNICE 


Etniile au o existenţă istorică. Fiecare dintre ele are un timp istoric şi o 
anume energie! 3 care se manifestă în comportamentul indivizilor, în modul în 
care ei rămân fideli valorilor etniei şi se întorc mereu la ea, indiferent unde s- 
ar afla. Cu alte cuvinte, forța etniei constă în suportul valoric al etniei, în 
energia ei creativă, în forța pe care o transmite indivizilor, nu în agresivitatea 
ei, nu în modul în care este protejată. Nimeni nu poate proteja ceva care nu 
există, ceva care nu are valoare. 

Între valoarea etniei şi impostura etniei există o barieră de netrecut. 
Impostura naşte totdeauna agresivitate. Valoarea naşte forță, respect, 
cumpatare şi convietuire. Nici o etnie n-a supravieţuit pe aceasta lume prin 
agresivitate, ci prin înţelepciunea care rezultă totdeauna din forța si energia 
sistemului de valori. Aşadar, suportul supraviețuirii etniilor îl reprezintă 
sistemul de valori al fiecăreia şi no doar voinţa sau dorinţa unora dintre lideri 
sau unora dintre cei care se află în spatele liderilor. 


Ce loc ocupă acest tip de riscuri în sistemul global şi regional al 
riscurilor şi amenințărilor? 

După Joseph Yacoub, planeta este o amestecatura de minorităţi 
naționale, etnice, culturale, religioase, lingvistice, nomade, teritoriale, 
transteritoriale, indigene şi tribale. „În intervalul de patru decenii, configurația 
etno-geograficá a lumii şi repartiția spaţială a populațiilor s-au modificat în 
mod considerabil. Numărul statelor a crescut. (...) Secolul XXI va fi secolul 
fragmentării statelor naţionale, al transformării lor instituţionale şi structurale, 


al regionalizării şi etnicizării lor, al recunoaşterii particularismelor, inclusiv ale 
celor corporatiste şi categoriale. Odinioară, statul asimila; astăzi el purifica.““4 

Riscurile ce rezultă din diferendele etnice se situează pe locul întâi, fiind 
considerate cele mai frecvente şi mai acute şi, în acelaşi timp, cele mai dificil 
de solutionat. Ele sunt asumate de regula de statele nationale, dar şi de 
anumite organisme internaţionale şi chiar de ceea ce numim mai mult sau mai 
putin restrictiv comunitatea internaţională. 

Un raport al CIA, intitulat „Tendinţe globale 2015”, încearcă să 
identifice tendințele majore care vor domina lumea în următorii 15 ani. 

Specialiştii americani estimează numărul de grupuri etnice distincte din 
punct de vedere lingvistic, la începutul secolului al XXI-lea, ca fiind între 2000 
şi 5000, pornind de la grupuri mici care trăiesc în zone izolate, până la grupuri 
mai mari, aflate pe meleaguri ancestrale şi în diaspora. 

Majoritatea celor 191 de state ale lumii sunt eterogene din punct de 
vedere etnic şi în multe se află populaţii etnice bine reprezentate în ţările 
învecinate. Se apreciază, de către aceiaşi specialişti, că, până în 2015, 
eterogenitatea va creşte în aproape toate statele, ca urmare a migrărilor şi 
ratelor înalte de naştere în rândul populațiilor migratoare şi native. 

Şi Europa începutului de secol XXI include state în care există 
diversitate etnică. 

Operăm cu două concepte: grup etnic şi stat. Operăm şi cu termenii de 
națiune şi minoritate națională. 

Tendinţa generală este să definim termenii cu care operăm şi, apoi, să 
dezvoltăm anumite raționamente. 

La 10 noiembrie 1994, în Raportul explicativ asupra Conventiei-cadru 
pentru protecţia minorităţilor naţionale, adoptată, la rândul ei, la 1 februarie 
1995, la Strasbourg, este semnalat faptul că în document nu este inclusă nici 
o definiţie a noţiunii de minoritate naţională. S-a decis să se adopte o 
abordare pragmatică, bazată pe recunoaşterea faptului că, la acel moment, 
dar şi în prezent, este imposibil să se ajungă la o definiţie aptă să întrunească 
sprijinul general al tuturor statelor membre ale Consiliului Europei. 

Chiar dacă vom accepta că este lipsit de pragmatism să ne angajăm, 
acum, în definirea conceptelor de naţiune, minoritate naţională şi grup etnic, 
se impune, după părerea noastră, să evidentiem că ne situam în cadrul unor 
organizări societale ce au ca entitate OMUL. 

Omul care, încă de la origini, a fost dominat, alături de interese, şi de 
angoasă. Este vorba de acea teamă care, undeva, măsoară starea sa de 
securitate sau a colectivitatii din care face parte, fata de ce este în jur. 

Cine suntem, cui apartinem şi cum vom acţiona la acest început de 
secol XXI? În primul rând, apartinem de o etnie care, fiind pe o anumită 
unitate de teritoriu, în funcţie de gradul de „coagulare”, poate fi o naţiune, cu 
caracter majoritar sau minoritar. Susținerea intereselor, la nivel de macro- 
colectivitate, de organizaţie societală, se realizează prin stat. 

În primele decenii ale secolului XXI, la nivel global, dar şi în Europa, ne 
vom baza pe o guvernare naţională şi internaţională. 

Cu toate că, la nivel continental, se vor dezvolta şi diversifica relaţiile din 
cadrul structurilor comune de securitate şi apărare, statul va continua să fie 
singura şi cea mai importantă unitate de organizare din punct de vedere 
politic, economic şi al problemelor de securitate, dar se va confrunta cu o 
serie de provocări în ceea ce priveşte rolul său de guvernare. Specialiştii 

americani apreciază că, până în 2015, statele se vor confrunta cu trei sfidări 
majore: gestionarea relațiilor cu organizaţiile neguvernamentale; combaterea 
rețelelor criminale şi reacția fata de grupările religioase şi etnice emergente si 
dinamice. 

Trebuie să facem o distincție mai clară între etnie şi minoritate naţională, 
aceasta din urmă asociind-o cu o grupare minoritară etnică dintr-un stat, dar 
care îşi regăseşte corespondenţa într-o naţiune (etnie) ce aparţine unei 
structuri statale vecine. 

La nivel global, dar şi european, are loc o multiplicare a numărului 
naţiunilor. Se întâlneşte chiar şi sintagma „fabricarea naţiunilor”. La nivel 
naţional (statal) se înregistrează o creştere a numărului de etnii, folosindu-se 
la TV chiar şi expresia „clonare etnică”. Cel care a folosit această expresie 
este reprezentant al minorităţii ucrainene din România. 


Diferendele etnice sunt reminiscente ale confruntărilor de odinioară 
sau îşi au o nouă filosofie, rezultată din noile relaţii şi tendinţe care 
guvernează lumea? 

Diferendele etnice sunt o realitate. Ele au cauze complexe, care derivă 
pe de o parte din diversitatea etniilor şi tendinţa fiecăreia de a-şi păstra sau 
lărgi arealul de cele mai multe ori în defavoarea altora, de obicei a etniei 
majoritare. În general, confruntarea se duce pentru spațiu geografic, care este 
însă excesiv spiritualizat şi, adesea, mitizat. 

Deşi diferendele etnice nu sunt în general de natură economică, factorul 
economic se află totuşi, implicit, ca unul din determinantii principali, la originea 
acestor tipuri de diferende. Acest factor acţionează în două moduri: ca produs 
al spaţiului şi în spaţiul geografic pentru care se duce disputa şi ca scop al 
acesteia. 

Diferendul dintre două etnii trece cu uşurinţă din sfera etnicului în cea a 
politicului. La drept vorbind, el nu este diferend etnic — nu se duce adică între 
şi în sistemele de valori ale două sau mai multe etnii, ci între interesele 
acestora. 

Fiind deci o expresie a confruntării de interese — care, în esenţă, sunt 
interese de natură economică, politică, socială şi culturală — diferendul etnic 
este de fapt politic. Ceea ce îl caracterizează este ca preopinentii nu 
constituie structuri politice, ci structuri etnice. 

La fel stau lucrurile şi cu confruntările între alte tipuri de minorităţi. De 
îndată ce confruntările au ca motiv principal interesul, este limpede că nu 
etnogeneza sau caracteristicile culturale şi sociale ale unei entități (culturale, 
etnice, religioase etc.) împing la confruntare, ci interesele acestora. Or, 
interesele intră deja în sfera politicului. De unde rezultă că etniile şi alte tipuri 
de comunităţi fac efectiv politică. 

Unii autori consideră că, în relaţiile dintre etnii, inclusiv în relaţiile 
internaţionale dintre state şi naţionalităţi, survine, adesea, factorul psihologic 
şi cel care tine de memoria istoriei. De multe ori, acestea sunt considerate 
percepții exagerate. 

„Faimoasa exclamatie a lordului Palmerson, potrivit căreia Anglia nu 
cunoaşte nici amici, nici inamici, ci doar interese relevă o astfel de optică. 
Machiaveli, cu multe secole înainte, asociase, în aceeaşi manieră, alianțelor, 
factorii geografici. El postulează în „Prinţul“ (1527) că «vecinul imi este 
inamic. Din această rațiune, vecinul vecinului va fi amicul meu.» (...) Istoricul 

german l.Geiss afirmă că principiul acesta a inspirat numeroase alianţe. 
Printre cele mai faimoase exemple, s-ar putea cita alianța dintre Spania şi 
Imperiul habsburgic (1496), alianţa franco-turcă (1526 — 1536), alianța dintre 
Richelieu şi prinții germani contra Imperiului habsburgic în timpul războiului de 
30 de ani, alianța franco-rusă (1892 — 1914), pactul germano-sovietic din 
1939 contra Poloniei şi înțelegerea dintre China şi Statele Unite la începutului 
anilor 1970.*%5 

Imaginea celuilalt are, într-adevăr, un rol important ín relaţiile 
internaţionale şi mai ales în relaţiile dintre etnii. Dar aceasta nu este o simplă 
reprezentare a unei psihologii sociale, ci este o chestiune care ţine de o rea- 
litate, de o logică a istoriei. Istoria nu este numai impresie, numai reprezen- 
tare. Ea este o realitate, deci un factor de influenţă, un determinant. Nimeni nu 
este dispus să creadă că istoria a dispărut cu desăvârşire, că lumea va reuşi 
să tragă cu buretele şi să uite. Deşi se spune că popoarele, câteodată, au o 
„memorie de elefant“'€. Există şi la ora actuală întrebări de genul „Cine sunt 
nemții; oare s-au schimbat ei cu adevărat?“ În timp ce Mme Thatcher punea 
retoric o astfel de întrebare, ministrul cancelariei germane Naumann reproşa 
britanicilor şi indirect ministrului lor de externe, Cook, că sunt obsedati de 
războiul împotriva Germaniei naziste. Aceasta, probabil, vizavi de atitudinea 
putin constructivă a Marii Britanii referitoare la reunificarea Germaniei din 3 
octombrie 1990. În aceeaşi măsură, traumatismele colective influențează 
percepția naţională a relațiilor cu celălalt. În astfel de tendinţe se înscriu, spre 
exemplu, şi percepțiile japonezilor şi nord-coreenilor, ale azerilor şi armenilor, 
relaţiile germano-poloneze şi germano-cehe, cele dintre Țările baltice si Rusia 
sau cele dintre Israel şi Ţările arabe. Aceste traumatisme suscită adesea 
perceperea exagerată a unei ameninţări. Care poate fi însă şi intuiție. „Anumiți 
observatori estimează că atacul sârbilor împotriva Croaţiei era în parte motivat 
de teama de a asista la o resurgenta a Statului ustaş. Conflictul din jurul 
provinciei Nagorno-Karabah a fost stimulat de convingerea armenilor că 
trebuie să prevină o exterminare a compatriotilor lor ca în genocidul din 
1915.“"” Dar şi aceste explicaţii sunt destul de relative si de evazive, întrucât, 
spre exemplu, initial, nu sârbii i-au atacat pe croați, ci croații au blocat 
cazărmile armatei federale iugoslave de pe teritoriul Croaţiei, s-au înarmat din 
timp şi au trecut la o desprindere sângeroasă de lugoslavia. Au ales o astfel 
de metodă pentru a-i pune pe sârbi in fata faptului împlinit, Germania fiind 
prima tara din Europa şi din lume care a recunoscut Croatia ca stat, forțând 
apoi recunoaşterea acestui stat de comunitatea europeană şi legitimând astfel 
acțiunea sângeroasă a Croaţiei, acţiune care era împotriva prevederilor 
dreptului internaţional. 


B1. Fenomenul etnic. Manifestarea lui la scară mondială 
B1.1. Precizări conceptuale 


Orice studiu asupra fenomenului etnic trebuie să se centreze în jurul 
câtorva concepte fara de care acesta nu poate fi înțeles: etnic, etnie, 
conştiinţă etnică, minorități (etnice si nationale), etnocentrism, aculturatie, 
criptomnezie socială ş.a.m.d. Aceste concepte definesc principalele coor- 
donate în care poate fi abordată problematica mereu actuală a etniilor. 


12 


Etnicul, conştiinţa etnică 


Din punct de vedere etimologic, între etnic şi național există o relaţie de 
echivalență, întrucât grecescului ethnos îi corespunde latinescul natio ce 
desemnează comunitatea de naştere. Conceptul natio a fost folosit rar în 
latina clasică şi medievală, locul său fiind luat de ethnicus ce desemna 
barbarul sau păgânul după neamul de origine. Odată cu constituirea 
popoarelor europene ca state naţionale, conceptul de naţional câştigă din nou 
teren, iar ethnicus rămâne circumscris disciplinei etnografice al cărei scop 
este „cercetarea vieţii sufleteşti a națiunilor“. Desi cei doi termeni sunt 
dublaţi unul de celălalt, există totuşi o diferenţiere ce tine mai degrabă de 
latura afectivă a discursului: etnicul, folosit în vorbirea curentă pentru a 
desemna caracteristici legate de originea rasială şi de condiţiile geografice, a 
căpătat o tonalitate afectivă mai pronunţată, în timp ce nationalul, extins pe 
plan juridic şi spiritual, a primit o conotaţie neutră. 

Conform teoriei lui Constantin Rádulescu-Motru'? , etnicul constituie în 
viata societăţii umane un complex de manifestări tipice, pe care individul le 
găseşte la naşterea sa şi la care se adaptează fără impotrivire?. Membrii 
grupului social sunt caracterizați de conştiinţa comunităţii lor de origine, de 
limbă şi de destin. În funcţie de mărimea grupului social considerat, etnicul 
este diferențiat gradual si proportional cu dezvoltarea conştiinţei nationale: 
restrâns la grupurile mici specifice popoarelor primitive, etnicul se referă 
numai la comunitatea de origine, în timp ce în cadrul naţiunilor, cele trei tipuri 
de comunități sunt considerate împreună, formând comunitatea etnică sau 
naţională. 

Structura etnicului diferă de la tara la tara, fiecare naţiune având propria 
sa ierarhie de valori etnice dupa rasa, trecutul şi poziţia sa geografică. Astfel, 
există naţiuni care ancoreaza etnicul pe ritualul ceremoniilor funerare, iar 
altele pe sărbătorile calendaristice şi pe procesul muncii. 

Elementul nou adus de Rădulescu-Motru în definirea etnicului este 
conceptul de comunitate de destin, ce defineşte conştiinţa etnică. În acest 
sens, o comunitate naţională este desăvârşită numai atunci când dispune de 
un asemenea tip de conştiinţă, aceasta manifestându-se în situaţii sociale şi 
istorice complexe. Constiinta de destin este condiţionată de rațiune, este 
exprimată numai de liderii de excepție, fiind dat ca exemplu cazul comunității 
creştine, care a transformat vechiul etnic (precreştin) în etnic nou ce 
acţionează prin voință conştientă. Constiinta comunităţii de destin este 
factorul ce ar asigura existența naţiunilor în situaţiile de criză, întrucât 
elementul central al etnicului îl reprezintă voinţa sa de a trăi şi a se conserva, 
iar primejdiile în care se află o naţiune sau un popor generează în mod decisiv 
acest tip de conştiinţă. Pornind de la teoria comunităţii de destin, Rădulescu- 
Motru merge mai departe şi concluzionează că etnicul Europei viitoare va 
consta într-o astfel de conştiinţă, ajungându-se la unificarea europeană sub 
auspiciile unor valori comune. 

Având la bază teoriile clasice despre etnic, poate fi sintetizată 
următoarea definiție a conceptului de grup etnic: grup cu tradiţii culturale 
comune care are sentimentul identităţii ca subgrup în cadrul societății 
inglobante?'. Membrii unui astfel de grup diferă de ceilalți membri ai societăţii 
prin anumite trăsături culturale specifice (limbă, religie, obiceiuri, 
îmbrăcăminte, comportamente), însă esenţial este sentimentul identităţii şi 

autoperceperea lor ca fiind diferiţi de alţii. Grupul etnic se deosebeşte de 
națiune prin câteva caracteristici: 
- în mod obişnuit are dimensiuni mici; 
- se bazează în mod mult mai evident pe o moştenire comună; 
- este mult mai persistent in istoria umaná, in timp ce natiunile 
sunt circumscrise în timp si spațiu; 
- este exclusiv si ascriptiv, calitatea de membru se dobandeste 
numai daca indivizii au anumite trasaturi innascute, in timp ce natiunea 
este inclusiva si definita cultural sau politic. 


Minoritatea națională şi minoritatea etnică 


Conceptul de minoritate face referire la un status grupal şi desemnează 
un grup de oameni care interacționează unii cu alţii, similari, şi cu grupul 
majoritar, în termenii apartenenţei lor la in-group?. Membrii grupului minoritar 
posedă atribute unice, însă se poate vorbi şi despre atribute generale 
sintetizate astfel: 

- minoritatea este ceea ce oamenii etichetează astfel; 

- tratament diferenţial mai prost decât pentru majoritatea populaţiei; 

- membrii grupului trebuie să fie conştienţi de ei înşişi ca membri ai unui 

grup minoritar; 

- posedă calitatea de a fi identificabil — sunt recunoscuţi atât în cadrul in- 

group-ului, cât şi în cadrul out-group-ului şi sunt trataţi corespunzător; 

- sunt caracterizați de putere diferenţială, în sensul utilizării relativ mai 

mari a resurselor de către un grup comparativ cu altul; 

- există o conştiinţă de sine a grupului foarte pregnantă, ce se formează 

treptat, pe măsură ce un număr tot mai mare de membri ai grupului 

percep similaritatile poziţiei lor, ale destinului lor comun; 

- sunt caracterizați de un sentiment puternic al solidarității de grup, ca 

rezultat al prejudecăți şi discriminării; 

- promovează endogamia, ca mijloc de păstrare a individualității 

culturale. 

Toate aceste atribute pot fi folosite şi în cazul analizei fenomenului etnic, 
ajungându-se la definirea următoarelor concepte: 

- minoritate națională — desemnează o anumită parte a unei naţiuni 

care trăieşte în granițele altui stat national, având conştiinţa identității 

nationale şi un mod de fiintare propriu (exemplu: maghiarii din România); 

- minoritate etnică — este constituită de o parte a unei etnii, a unui 

popor lipsit de un stat propriu, constituit şi recunoscut de celelalte state, 

care trăieşte în graniţele unuia sau mai multor state naţionale (exemplu: 
țiganii din România). 

Conform acestor două concepte, adoptate la lucrările Conferinţei de 
Pace de la Paris, în România există mai mult minorităţi naţionale şi nu etnice, 
însă diferenţierea aceasta este destul de vagă, întrucât, în limbajul comun, s-a 
instituit termenul de minoritate etnică, ce desemnează ambele categorii. 
Trebuie menţionat faptul că, în România de dinainte de Revoluţia din 1989, 
sintagma de minoritate nu exista, fiind vorba despre naționalități 
conlocuitoare; se încerca astfel enuntarea unei egalitati a diferenţelor, fapt 
contestat chiar de către minorități. 

Alte studii? promovează conceptul de minorităţi nationale, dar includ 
aici ambele categorii enunțate mai sus şi definesc în consecinţă: partea 
periferică a unei națiuni acoperită de către un stat (altul decât statul unde este 
aşezată majoritatea natiunii)”. În acest caz, se deosebesc câteva tipuri de 
minorități naționale: 

- entitatea substatală care trăieşte în zona de frontieră a unui stat, 

neavând aceeaşi rasă, obiceiuri şi simpatii naționale ca şi cetățenii 

majoritari (exemplu: germanofonii din Sudeți sau slovenii din Friul- 

Veneţia); 

- europenii originari din vechile metropole, care domiciliază în fostele 

colonii; 

- minoritățile distincte create de fenomenul de emigrație (exemplu: kurzii 

şi turcii din Germania, algerienii din Franţa); 

- minoritățile nationale din interiorul statelor, formate pe baza unor 

determinări istorice multiseculare (exemplu: maghiarii din Transilvania). 

În acest cadru, este promovat şi conceptul de subnatiuni, ce 
desemnează mici popoare situate în interiorul statelor naţionale, care nu sunt 
în totalitate parte integrantă din națiunea majoritară, dar nu sunt nici minorităţi 
nationale? Subnatiunile au o unitate etnică, religioasă şi culturală distinctă de 
restul populaţiei, aşa cum se constată în cazul scotienilor şi galezilor din 
Marea Britanie, al bretonilor şi corsicanilor din Franţa sau al catalanilor şi 
bascilor din Spania. Problemele ce apar aici tind spre autonomie şi 
regionalism (Tara Bascilor, ca regiune a Spaniei). 

Aşadar, întrucât în România conceptul de minoritate etnică este cel mai 
uzitat, lucrarea de faţă îl va folosi în studiul fenomenului etnic, fără a mai face 
vreo distincţie între el şi cel de minoritate naţională. 

La nivelul relaţiilor dintre minoritățile etnice şi naţiuni, pot fi sintetizate 
următoarele categorii: 

-  plebisciturile — situaţie în care minoritățile etnice din regiunile de 
frontieră au optat între statul naţional şi cel de reşedinţă (exemplu: după 
primul Război Mondial, regiunea Malmidy a ales Belgia, şi nu Germania, 
Klagenfurt — Austria, şi nu lugoslavia, iar Saar — Germania, şi nu Franţa); 

- schimburile de populaţie între state vecine (cazul schimbului de 
populaţie între România şi Bulgaria după pierderea Cadrilaterului); 

- Separatismul — fenomen centrifug, ce urmăreşte să părăsească orbita 
unui stat în care o minoritate nu se identifică absolut deloc (nu este vorba 
despre independentism); 

- iredentismul — proces centripet complementar reprezentat de 
politica ce urmăreşte să alipeascá la teritoriul national teritoriul situat în statul 
vecin unde „fraţii separati ^ se află în minoritate (exemplu: iredentismul 
maghiar fata de Transilvania). 


Procesul de diversificare etnică şi componenta sa culturală 


Diversificarea etnică a umanităţii este văzută de către Dionisie Petcu” 
drept diversificare a umanului ca subiect ce trebuie să-şi insuseasca 
permanent obiectul. Nu este vorba aici despre o întemeiere pe diversitatea 
naturii ca atare, ci pe diversitatea relaţiei natură — societate, a modalitatilor de 
apropiere a naturii”. 

Minoritățile etnice pot să difere de majoritate din punct de vedere rasial, 
religios, lingvistic, social, economic sau cultural, fiind necesar ca orice clasă 
de situații intergrupale să fie descrisă în termenii caracteristicilor sale specifice 
(istorice, sociale, politice, economice sau culturale). Majoritatea studiilor 
asupra minorităţilor etnice sunt construite în jurul conceptului de cultură 
particularizat pentru această zonă de interes; în consecinţă, cultura specifică 
minorităților etnice este reprezentată de sistemul intelesurilor împărtăşite şi 
dezvoltate într-un context economic şi social, pe un fundal istoric şi politic 
specific??. Grupul minoritar posedă un mod de a trăi distinct, iar cultura tocmai 
acest lucru desemnează - ea este suma tuturor regulilor, este ghidul care 
formează comportamentul social, matricea modului de viaţă al grupului. 

În acest cadru, câteva aspecte ale procesului de diversificare etnică pot 
fi explicate prin fenomenul de aculturatie ca interacțiune a două culturi sau 
tipuri de cultură, aflate un răstimp într-un contact reciproc? . Aculturatia este 
un fenomen deosebit ce include aspecte ca: inlocuirea unor elemente 
culturale, combinarea unor elemente în complexe culturale noi şi/sau 
respingerea totală a unor elemente. Din punct de vedere istoric, aculturatia s- 
a manifestat ca un epifenomen al cuceririlor şi al dominaţiei culturale şi 
politice, în timp ce aculturatia forțată a produs asimilare, fenomen repudiat 
astăzi pe plan politic de etica relaţiilor internaţionale. 

Un alt concept esenţial explicării procesului de diversificare culturală 
este etnocentrismul, înţeles ca emitere de judecăţi de valoare asupra altor 
grupuri prin raportare la valorile şi normele propriului grup%. Etnocentrismul 
operează cu sintagme ca “popor ales”, “națiune binecuvântată”, “rasa 
superioară”, “străini perfizi”, “popoare înapoiate” s.a.m.d. Pe baza diferentierii 
dintre grupul minoritar si cel majoritar se construieşte conştiinţa de sine a 
etniilor, ca sursă de crezuri, idealuri, ideologii special elaborate, mentalități şi 
comportamente etnice. Etnia nu îşi conservă la nesfârşit aceeaşi identitate, ci 
sedimentarea continuă în configuraţia sa a aluviunilor istorice, atât endogene, 
cât şi exogene. Specificitatea dată, corespunzătoare unui anumit moment, va 
ceda treptat locul unei alte specificitati corespunzătoare altui moment istoric. 

În acest sens, conform teoriei antropologului Claude Levi-Strauss, pot fi 
deosebite două tipuri de culturi: cultura cumulativă, ce se dezvoltă într-un 
sens analog cu al nostru, fiind înzestrată pentru noi cu semnificaţie, şi cultura 
staționară, a cărei linie de dezvoltare nu semnifică nimic pentru noi, nu este 

“măsurabilă” în termenii sistemului nostru de referință. 

Dezvoltând problematica mai sus prezentată, este necesară explicitarea 
modalității de construcţie a identității culturale minoritare. Ea se bazează 
pe întregul ansamblu de conduite orientate în direcţia evitării conflictului 
intrasubiectiv ce apare la minoritari atunci când între propria cultură şi cea a 
grupului majoritar există anumite deosebiri, discrepanțe. Însă acest tip de 
conflict este inevitabil şi de aceea trebuie analizat în funcţie de componentele 
sale concretizate în două tipuri de inductori identitari: 

1. reacțiile la consideratiile extrinseci ansamblurilor socioculturale. 
Este vorba despre sensibilitatea cu care minoritarii percep consideratiile 
extrinseci codului cultural majoritar, indiferent de atracţia sau de respingerea 
resimţită fata de valorile vehiculate de acesta; 

2. reacțiile la caracteristicile intrinseci ansamblurilor socioculturale cu 
care au de-a face minoritarii. Aici apare o nouă distincţie: pe de o parte, există 
reacţii la structura sau forma codurilor culturale, iar pe de alta parte, reacțiile 


16 


la caracteristicile codului majorităţii pot fi datorate conţinutului reprezentărilor 
şi valorilor propuse. În primul caz, trebuie luat în considerare faptul că, în 
grupurile etnice traditionaliste, codurile sunt puternic sistematizate şi coerente, 
saturate de o prescriptivitate ce tinde să cuprindă toate situaţiile existenţei. 
Astfel, obligaţiile sunt fondate pe norme transcendentale grupale sau 
religioase, iar acestei forme a codului cultural (specific societăţilor rurale) i se 
opune cea a codului societăţii de tip urban, mai puţin coerent şi prescriptiv, ce 
se referă la clase de situaţii, lăsând multe detalii pe seama iniţiativei 
individuale. În cel de-al doilea caz, reacţiile la caracteristicile codului majorităţii 
sunt generate mai ales de distanţele dintre coduri, de diferențele reale sau 
percepute dintre acestea; cu cât distanţa este mai mare, cu atât mai dificil va 
fi procesul afilierii la grupul majoritar (exemplu: minoritatea evreiască şi cea a 
rromilor). 

Minoritarii, ca purtători de coduri culturale diferite, caută să realizeze o 
coerență subiectivă care să rezolve contradicţiile obiective. Elaborarea 
acesteia depinde de particularitatile minorităţii şi de cele ale majorităţii, dar si 
de natura relațiilor intergrupuri. În acest sens, Serge Moscovici construieşte o 
tipologie a partenerilor de identificare pornind de la siguranţa sau nesiguranța 
resimţită de grupul minoritar şi de cel majoritar în relaţiile dintre ele: 

- o majoritate nesigură se va angaja în comparații cu minoritatea, 
prezentând o puternică identificare defensivă intergrupală; 

- o majoritate stăpână pe situaţie poate tolera existența unei 
minorităţi şi poate lua în considerare nevoile şi punctele de vedere ale 
acesteia; 

- o minoritate nesigură va încerca să se compare cu majoritatea, din 
toate punctele de vedere. Majoritatea reprezintă nivelul de aspirație al 
minorităţii, membrii săi fiind dispuşi spre o puternică identificare cu out-group- 
ul; 

- o minoritate sigură de ea îşi afirmă diferenţele şi particularitatile, 
prezentând o puternică identificare cu in-group-ul. Această identificare devine 
defensivă doar atunci când minoritatea şi-a interiorizat concepțiile majorității 
ca pe nişte norme. 


Influența minorităților 


Legat de componenta culturală a minorităţilor etnice şi de diferendele 
etnice, ce vor fi analizate în secţiunea următoare, este fenomenul de 
criptomnezie socială propus de Serge Moscovici?'. Este vorba despre 
fenomenul conform căruia dincolo de actele de discriminare şi de rezistentele 
sociale la inovaţii, punctele de vedere minoritare obțin un impact social 
neîndoielnic, dar de natură latentă şi fără ca majoritatea să pună schimbarea 
pe seama minorităţii. Criptomnezia socială se realizează în trei faze: 

1. revelaţia — denuntarea publica a ideilor de către minoritate, in timp 
ce majoritatea refuză să le creadă; 

2. mesajul minoritar se repetă şi se propagă în mod consistent şi ferm, 
încât memoria şi gândirea colective devin saturate; 

3. conversiunea — schimbarea implicită de idei (în special sub forma 
unui sentiment de injustitie şi culpabilitate), deşi majoritatea nu aprobă încă 
deschis tezele minorităţii. Tezele vor fi susținute de un număr mic de 
persoane care, în final, vor declara explicit temeinicia ideilor respective. 

Acest model propune şi câţiva factori ce influențează procesul: 
categorizările explicite ale minorităţii ca in-group sau out-group, stilurile de 
negociere ale sursei (de exemplu, un stil rigid de negociere va conduce la 
influență redusă), filtrele normative utilizate de ţinte pentru interpretarea 
comportamentelor şi poziţiilor minorităţii (în cele mai multe cazuri, este 
accentuată devianta minorităţii), rezistenţa în fata inovației. Toti factorii trebuie 
luați în considerare mai ales în analiza minorităţilor etnice, întrucât procesul 
de influențare poate conduce la diferende între acestea şi majoritate. 


B1.2. De aici se nasc o serie de interogatii: 


1. Acest fenomen este obiectiv sau este unul provocat? 

Fenomenul etnic este obiectiv în obiectivitatea lui şi subiectiv în 
subiectivitatea lui. Obiectivitatea constă în identificarea comunităţilor omeneşti 
— inclusiv a etniilor — ca entități care se deosebesc si, în deosebirile lor, se 
confruntă. Subiectivitatea constă în faptul că suportul acțiunii care duce la 
confruntare nu este valoarea, ci interesul. 

De unde rezultă că, pentru a cunoaşte natura confruntării, trebuie să 
cunoaştem natura comunităţilor care se confruntă şi interesele acestora. 

Diferendul etnic (subiectiv şi, deopotrivă, obiectiv) poate sau nu poate să 
fie provocat. El poate fi însă totdeauna folosit şi încurajat. 


2. Acest fenomen există în toată lumea? Care sunt ariile lui de 
răspândire? 

Fenomenul confruntărilor etnice există în toată lumea. Aria lui de 
răspândire se află, de regulă, în spaţiile de confluență (de confruntare) între 
marile entităţi civilizationale sau la periferiile acestora. 

Etniile sunt efectiv entități sau, mai bine-zis, identități culturale, care se 
raportează la origini. Ele se află, din punct de vedere al distribuţiei geografice, 
în cel puţin patru situații: 

- arealul, înţeles ca spaţiu de origine, corespunde în întregime cu spațiul 
actual de dislocare; 

- spaţiul de dislocare nu corespunde cu spaţiul de origine, iar etnia 
respectivă cunoaşte spațiul ei de etnogenezá; 

- nu există un spaţiu geografic anume în care etnia respectivă să fie dis- 
locată; aceasta este dispersată; 

- etnia nu are un spațiu permanent; ea este nomadă. 

Relaţia dintre spaţiu şi etnie este, în prima situaţie, foarte puternică. 
Prezenţa altor etnii în acest areal va fi privită, de cele mai multe ori, cu 
ostilitate, ca nefirească, nedreaptă si, în situatii-limita, va deveni sursă de 
conflict. Există şi situaţii în care, deşi se află în spaţiul lor de origine, anumite 
etnii sunt considerate ca tolerate, altcineva guvernând sau stăpânind acel 
spaţiu. Este cazul palestinienilor, al celor 20 de milioane de kurzi grupaţi în 
arealul lor, desi acest areal se află sub stăpânirea Turciei, Iranului şi Irakului. 
Natural că aici, în acest areal, vor fi tot timpul tensiuni şi conflicte. În cea de a 
doua situaţie, va exista mereu nostalgia spatiului-izvor şi, de aici, cerința 
intrinsecă a întoarcerii la izvoare, şi contradictia dintre spaţiul de împrumut 
(adesea, cucerit cu armele sau prin alte mijloace) şi calităţile etniei (care vine 
dintr-un alt spaţiu). În cea de a treia situaţie, etnia respectivă se va simți tot 

timpul frustrată si va căuta să se adune într-un spaţiu (care va fi cel de origine 
sau altul, care se va găsi). 

Etniile nomade (ţiganii) sunt, în general, respinse. Ele sunt peste tot, dar 
nu-şi află locul nicăieri. Conflictele pe care le generează nu sunt însă unele 
majore, ci unele care ţin de interesele nemijlocite ale vieţii lor zilnice şi mai 
ales ca urmare a respingerii strategiilor de integrare sau de asimilare a 
acestora de către etniile majoritare. 

Cu toate acestea, în anumite organisme internaţionale, s-au creat 
structuri care să contribuie la rezolvarea problemelor minorităţilor naţionale. 
Aceste structuri sunt privite de majoritatea statelor europene ca modalități de 
presiune împotriva suveranității şi sunt tratate ca un rău necesar. Oricum, 
problemele etniilor se cer rezolvate în spiritul dreptului internaţional şi în 
numele dreptului la identitate. (Anexele nr. 9 şi nr. 10) 

Există o conventie-cadru pentru protecția minorităţilor nationale. La art.1 
se prevede că „Protecţia minorităţilor naţionale şi a drepturilor şi libertăților 
persoanelor aparținând acestora face parte integrantă din protecţia 
internaţională a drepturilor omului şi, ca atare, constituie domeniu de 
cooperare internationalá"??. La punctul 13 din raportul explicativ se prevede 
că „Implementarea principiilor enuntate în prezenta conventie-cadru se va 
face prin legislaţia naţională şi politici guvernamentale corespunzătoare. Ea 
nu implică recunoaşterea drepturilor colective. Accentul este pus pe protecţia 
persoanelor aparținând minorităţilor naţionale, care îşi pot exercita drepturile 
in mod individual şi în comun cu altii?. O minoritate etnică se defineşte 
tocmai prin anumite trăsături comune, prin etnogeneză. Conflictul nu intervine 
atunci când nu sunt respectate drepturile individului aparținând respectivei 
etnii (sau minorităţi), ci atunci când etnia (sau minoritatea), ca entitate 
(economică, lingvistică, socio-culturală etc.), solicită drept la statut colectiv, la 
teritoriu propriu, la sistem de autoconducere sau autoguvernare, ceea ce se 
consideră o ameninţare la adresa statului din care minoritatea respectivă face 
parte. Pentru a rezolva astfel de amenințări, în unele state se aplică principiul 
discriminării pozitive. Acest principiu nu se referă însă la ansamblul minorității, 
ci la indivizii care-i aparţin. Astfel, la ora actuală, în Statele Unite ale Americii, 
dacă pentru un post de funcţionar public candidează trei albi şi un negru, la 
aceeaşi performanţă, este preferat negrul. 

Principiul discriminării pozitive nu rezolvă însă problemele minorităţilor, ci 
doar pe cele ale indivizilor care aparțin minorităţilor. De aceea, când este 
vorba de etnii, deşi discriminarea pozitivă are un anumit efect în prevenirea 
situaţiilor tensionate, ea nu rezolvă problemele comunitare ale etniei, 
problemele ei colective şi, mai ales, pe cele ale raporturilor cu alte etnii. 

De obicei, etniile generatoare de confruntări şi conflicte nu comunică 
între ele, nu-şi coordonează acţiunile şi nu-şi unesc forțele. Deşi cauzele care 
generează diferendele etnice (care nu sunt însă etnice, ci politice, întrucât au 
la bază interese) sunt cam aceleaşi, împrejurările, locurile şi interesele sunt 
atât de diferite, încât, cel puţin până acum, nu s-a realizat o unitate a acestora 
şi cu atât mai puţin o uniune mondială a etniilor care subminează, spre 
exemplu, atotputernicia statelor naţionale. 

În ultimul timp, se simte însă o anumită colaborare între minoritățile 
generatoare de confruntări. Spre exemplu, deşi ETA şi IRA sunt două entităţi 
cu totul diferite, între aceste două organizații există legături destul de strânse. 

„Legătura între lupta catolicilor irlandezi şi cea a nationalistilor basci nu 
este doar aparentă. Nu numai aceste două mişcări rămân principalele puncte 
de fixatie, in Europa occidentală, a vechilor lupte ale minorităţilor ireductibile 
împotriva marilor state. Dar relaţiile dintre conducătorii lor sunt constante: 
reprezentanții lui Sinn Fein şi cei ai lui Herri Batasuna, «vitrina politică» a ETA, 
s-au întâlnit de mai multe ori, fiecare urmărind cu atenţie evoluţia procesului 


de pace la celălalt“. 


3. Există lideri mondiali ai confruntărilor etnice? 

Nu există lideri mondiali ai confruntărilor etnice. Confruntările etnice — 
care sunt cele mai numeroase de pe planetă - alcătuiesc un mozaic, iar liderii 
lor sunt, în general, oameni energici, foarte respectaţi în rândul etniilor 
respective, care îşi asumă responsabilitatea conducerii luptei pentru drepturile 
pe care le consideră legitime. Este vorba, în principal, de drepturile colective 
ale etniei, ca entitate, nu de cele ale indivizilor, ca membri ai societăţii din care 
fac parte. Rezolvarea pozitivă a problemelor individuale ale etnicilor nu are 
efectul scontat în ceea ce priveşte prevenirea diferendelor interetnice. 

Diferendele etnice au devenit o problemă mondială, care nu poate avea 
însă soluţii mondiale. 

Există o adevărată ofensivă a minorităţilor etnice împotriva statelor 
naţionale. Se pare că o astfel de luptă este caracteristica fundamentală a 
diferendelor etnice. Finalul acestei lupte îl poate constitui fie fărâmițarea 
violentă (exemplul lugoslaviei) sau neviolentă (exemplul Cehiei şi Slovaciei) a 
statelor respective, fie crearea unei stări de haos, care poate favoriza sau 
impune o nouă ordine mondială. Această nouă ordine poate fi realizată de 
marile centre de putere mondială sau, dimpotrivă, de marile interese care 
subminează unitatea lumii şi sistemele ei de valori. 


4. Fenomenul etnic este o reacție la globalizare sau are o existență 
în sine (cu determinatii complexe — istorice, culturale, economice etc.) 
pe care o folosesc adepții (beneficiarii sau profitorii) globalizării ca pe 
unul din instrumentele cele mai virulente pentru distrugerea insulelor şi 
mişcărilor antiglobalizare? 

Fenomenul etnic nu este o reacţie la globalizare. El a apărut cu mult 
înaintea strategiilor de globalizare economică şi informaţională şi are alt fel de 
determinatii. Etniile tin de etnogeneză şi au în matricea lor, ca trăsătură 
fundamentală, nevoia de identitate culturală, mai exact de recunoaştere a 
acesteia. În cazul etniilor, memoria afectivă este foarte puternică şi se leagă 
de un anumit spaţiu geografic (care poate fi cel de origine sau unul de 
împrumut). Deşi constituirea societăţilor de tip informaţional şi globalizarea 
informaţiei constituie efectiv o ameninţare la adresa păstrării sistemelor proprii 
de valori, etniile (minoritățile etnice) nu reacționează în primul rând împotriva 
celor care promovează aceste strategii, ci împotriva statelor naţionale din care 
fac parte, adică exact în sensul în care acţionează şi generatorii fenomenului 
de mondializare. 

Unii autori consideră că gestionarii globalizării se folosesc de diferendele 
etnice, mai exact, de presiunile etnice, pentru diminuarea rezistenței statelor 
naţionale la globalizare, încurajând tendinţele autonomiste ale minorităţilor şi 
multiculturalismul. 

B2. Fenomenul etnic în Europa şi în Zona balcanică 


Potentiale surse de conflict etnic în Europa: 

1. în Polonia, minoritatea bielorusă din jurul Bialystok-ului şi germanii 
din Silezia ar putea ridica pretentii asupra acestor zone; 

2. polonezii din Ucraina şi ucrainenii din Polonia ar putea produce 
dispute la granita; 

3. polonezii din Moravia si ucrainenii-ruteni din estul Slovaciei sunt 
evaluati ca potenţiale surse de conflict; 

4.  Corsicanii, bascii şi irlandezii de nord; 

5.  Kurzii din spaţiul european care sprijină mişcarea PKK din Turcia, 
Irak şi Iran. 


Potentiale surse de conflict etnic in Balcani: 
Spatiul ex-iugoslav 


Constitutia iugoslavá din anul 1974 defineste drept "natiuni"grupurile 
etnice unitare care posedá un teritoriu, cu alte cuvinte atributele necesare 
pentru edificarea unui stat propriu, şi drept "nationalitáti^ grupurile care nu 
posedă aceste atribute. (Anexa nr. 5) 

Locuitorii din Bosnia-Hertegovina sunt bosniaci, dar peste jumătate din 
ei aparțin unor naţiuni definite prin criterii etnice (sârbi şi croaţi), în timp ce 
43% fac parte dintr-o naţiune “musulmană'-considerată de sârbi drept 
sârbească islamizată - care cuprinde, de fapt, diferite etnii de origine slavă 
trecute la islamism şi aflate într-un proces mai mult sau mai puţin pronunţat de 
omogenizare. Pe de altă parte, în aceeaşi republică există şi un număr de 
bosniaci ortodocşi. La toate acestea se mai adaugă şi problema identității 
macedonenilor, revendicati ca fiind de origine fie sârbă, fie bulgară, problemă 
ce ar putea fi considerată ca simplificată dat fiind faptul că în prezent se poate 
vorbi de o conştiinţă naţională macedoneană, ce face inutile disputele pe 
această temă. Convietuirea şi căsătoriile mixte au făcut să ia naştere o noua 
"etnie", cea "iugoslavá", pe care 5,4% (1,2 milioane locuitori) din populaţia 
totală a Federaţiei înainte de destrămare (conform recensământului din 1984) 
şi-au declarat-o ca naţionalitate, mai ales în Croatia şi in Bosnia-Hertegovina 
(în aceasta din urmă nu numai ca rezultat al mariajelor, ci şi al unei 
descendente culturale musulmane). 

În altă ordine de idei, de-a lungul frontierelor fostei R.F. Iugoslavia 
trăiesc grupuri mai mult sau mai putin numeroase de conationali ai etniei de 
bază din statul vecin: în nordul Serbiei (Voivodina) - aproape o jumătate de 
milion de maghiari; în estul Serbiei-câteva zeci de mii de bulgari; în 
Macedonia-un grup minoritar consistent de greci; în Macedonia şi Muntenegru 
- numeroşi albanezi. (Anexa nr. 5) 

Astfel, fosta Federaţia iugoslavă avea un caracter plurietnic, în care 
sârbii erau cei mai numeroşi, dar, pe ansamblu, aceştia reprezentau doar 
putin peste o treime din populaţia totală a ţării. Dintre aceştia, doar două treimi 
trăiau în Republica Serbia, restul (cca 3 milioane) fiind imprastiati în celelalte 
republici, mai ales în Bosnia-Hertegovina şi în Croatia, unde constituie 
enclave care în multe cazuri nu au un caracter de contiguitate cu Serbia. 
Astfel, sârbii sunt majoritari pe un teritoriu întins din nord-vestul Bosniei- 

Herţegovina, ale cărui limite spre vest şi nord depăşesc granița cu Croaţia 
(zonele Krajina şi Banja), pe un teritoriu compact din sudul Bosniei- 
Herţegovina, într-o zonă relativ mare din centrul Croaţiei, între localităţile 
Pakrac şi Daruvar, în mai multe localităţi din estul Croaţiei (zona Slavonia), 
precum şi în alte enclave de dimensiuni mai reduse din estul BH şi Croaţiei. 
Există însă şi numeroase alte regiuni tip enclavă în care sârbii sunt minoritari, 
dar formează importante şi puternice comunităţi. Sârbii din Krajna au fost pur 
şi simplu spulberati într-o singură noapte printr-o acţiune de diversiune a 
croaților. Ei au substituit inclusiv crainica de la postul de televiziune sârbesc 
din Krajna şi au dat, prin televiziune, ordin de evacuare a populaţiei sârbe din 
zonă. A fost o mare tragedie. La rândul lor, croații ocupă ca populaţie 
majoritară o zonă extinsă şi mai multe enclave din Bosnia-Hertegovina, mai 
ales în vestul acestei republici. 

Orgoliul si sentimentele de grup determină în mare măsură 
comportamentul grupurilor etnice minoritare, mai ales atunci când deţin 
majoritatea pe un teritoriu de dimensiuni semnificative. Dimensiunea teritorială 
este un criteriu relativ, lăsând actorilor divergenti libertatea de a se referi la 
acest aspect în mod contradictoriu şi destul de subiectiv. Astfel, dimensiunile 
zonei Krajina sunt considerate de sârbi ca fiind suficiente pentru proclamarea 
unei enclave (formaţiune statală autonomă sau independentă). În acelaşi mod 
au gândit probabil şi croații în momentul proclamării unui stat independent pe 
teritoriul Bosniei-Hertegovina. lpotetic vorbind, dacă o astfel de divizare 
teritorială ar fi aplicată la nivel regional în Europa de Sud-Est sau la nivelul 
întreagii Europe, am putea aprecia că s-ar reveni la realităţile din Evul Mediu 
în ceea ce priveşte fragmentarea în mici state care ar fi inoperante din punct 
de vedere economic. 

Problemelor de natură etnică li se adaugă deosebirile religioase şi 
culturale dintre națiunile şi nationalitatile fostei lugoslavii, deosebiri ce au stat, 
printre altele, la baza procesului de dezmembrare a federației. Însă aceste 
diferente nu au repercusiuni aşa de profunde si de complexe pentru 
“aranjamentele teritoriale viitoare, dată fiind repartiția geografică mai putin 
divizată a culturilor şi religiilor din regiune. Astfel, se consideră că Slovenia, 
Croaţia şi regiunile din Voivodina locuite de maghiari au tradiţii culturale de tip 
"occidental" (central-europene), fiind dominate de o ascendență confesională 
catolică sau de sorginte catolică. În schimb, sârbii, muntenegrenii, 
macedonenii şi o parte din bosniaci, precum şi minoritățile de origine bulgară, 
română, greacă etc. aparțin religiei ortodoxe, şi se înscriu, ca tip de civilizaţie, 
în arealul cultural est-european, care este caracterizat drept o sinteză 
originală a influențelor orientale - ortodoxă şi islamice - si occidentale. 
Celelalte etnii: albanezii, bosniacii musulmani si turcii sunt de religie 
mahomedană şi aparţin civilizaţiei de tip oriental-islamic. 

În concluzie, mozaicul etnic, religios şi cultural al spațiului ex-iugoslav 
este atât de eterogen, iar amestecul de populaţii atât de profund, încât, cu 
mici excepţii, fac dificilă orice încercare de trasare de noi frontiere. Despre 
acest mozaic s-ar mai putea afirma că reproduce, la o scară mai mică, 
diversitatea etnică, religioasă şi culturală a întregii Peninsule Balcanice. 

În esenţă, Iugoslavia a avut cele mai multe probleme de natură etnică si 
ele nu sunt încă rezolvate, cu toate evenimentele dramatice care s-au 
petrecut în acest spațiu. 


22 


Sentimentele separatiste exprimate de croați contrastează cu 
preocupările pentru unitate ale majorităţii sarbesti. Războiul n-a rezolvat 
rivalitatea dintre cele două populaţii slave. Slovenii sunt al doilea grup 
minoritar ca mărime. Ei şi-au manifestat dorința de independenţă si, 
bineînţeles, au fost susținuți de Occidentul apropiat, în special de Germania si 
Italia de care sunt foarte strâns legati. Macedonenii îşi doresc o independenţă 
reală, dar ei sunt contestati de toti vecinii lor. Ei nu uită totuşi că l-au dat lumii 
pe Alexandru Macedon. 

Ungurii din Voivodina se aliniază la concertul de refacere a spaţiului de 
influență maghiar. Toţi maghiarii din spaţiul pe care ei îl numesc Bazinul 
Carpaţilor acţionează unitar, sub stricta coordonare a Budapestei. Albanezii 
din Kosovo continuă acţiunea începută cu câţiva ani în urmă pentru refacerea 
spațiului Albaniei Mari, indiferent ce spun şi ce se spune despre acest lucru. 
Nici ei nu uită că sunt cei mai vechi în regiune şi au dat Imperiului roman şase 
străluciți împărați. Muntenegrenii sunt împreună cu sârbii, iar musulmanii slavi 
din Bosnia-Hertegovina, sprijiniți de Turcia, îşi continua şi ei lupta pentru 
lărgirea şi menţinerea capului de pod musulman în Europa. Restul grupurilor 
etnice minoritare (românii din est, italienii de pe coasta Adriaticii) nu pun 
probleme conflictuale. Deocamdată. 


Bulgaria 


Localizată în Peninsula Balcanică, având o suprafaţă de 110.910 km?, 
Bulgaria este împărţită in opt regiuni si zona capitalei - Sofia. În octombrie 
1992, populaţia Bulgariei era de 8.869.000 de locuitori, cu un spor anual de - 
0,5%. 

Etnicii bulgari reprezintă 85,3% din totalul populaţiei, restul fiind 
minoritățile etnice, şi anume: turci - 8,5%, ţigani - 2,6%, macedoneni - 2,5%, 
armeni - 0,3%, ruşi - 0,2% şi alţii - 0,6%. 

Din punct de vedere religios, repartiția este următoarea: 

> 85% - ortodocşi de rit bulgar; 

> 13% - musulmani (turci şi pomaci); 

> 0,8% - evrei; 

> 0,7 % romano-catolici; 

> 0,5% - protestanți, practicanți ai cultului gregorian din Armenia şi alţii. 

Limba oficială este bulgara, care face parte din grupul de sud al limbilor 
slave. 

În Bulgaria, există probleme legate în special de minoritatea musul- 
mană turcă. Minoritarii turci reprezintă aproximativ 8 — 10 % din populaţie şi 
sunt concentrați în două spatii: în jurul Shumen-ului în N-E ţării şi în bazinul 
râului Arda, incluzând Kudzhali şi toată jumătatea de est a zonei de graniţă cu 
Grecia, mai putin ținutul Marita. Bulgarii se tem de posibilitatea izbucnirii unui 
conflict cu minoritatea turcă, asemănător celor din Bosnia şi Kosovo. 

Deşi multi turci şi ţigani musulmani au fost expulzați în Turcia în anii '50, 
o substanţială minoritate musulmană a rămas în Bulgaria. Percepția fata de 
slavii islamizati este pozitivă, fiind categorisiti ca etnici bulgari. 

Pe fondul interzicerii unui partid al etnicilor macedoneni de Curtea 
Constituţională de la Sofia în august 2000, au apărut primele diferende majore 
între bulgari şi această minoritate. Dar există în Bulgaria şi o problemă 
macedoneană. Macedonia a fost şi este considerată zonă de dispute între 

Bulgaria şi Grecia. Guvernul bulgar a recunoscut Republica Macedoneană 
(1991), în timp ce Grecia nu. În ceea ce priveşte s/avii macedoneni, atitudinea 
bulgarilor este diferită de cea a oficialilor: bulgarii îi consideră de aceeaşi 
naționalitate cu ei şi resping ideea conform căreia Macedonia este o naţiune 
distinctă. 

Tiganii bulgari au crescut mult ca număr după anii '60-'70, devenind cel 
mai mare grup minoritar şi creând probleme guvernului bulgar. O mare parte 
dintre ei se identifică cu etnicii turci prin credinţe religioase şi nume personale, 
dar, de fapt, sunt văzuţi ca un fenomen negativ al vieţii sociale din Bulgaria şi 
ca o sursă de amenințări la adresa intereselor nationale si a securității ţării. 
Reacţia la acest pericol a fost şi este asimilarea, chiar forțată, a ţiganilor 
bulgari. 


Albania 


Localizată în vestul Peninsulei Balcanice, Albania se întinde pe o 
suprafață de 28.748 km, împărțită in 26 de districte, limbile oficiale fiind 
albaneza (dialectul tosk) - care are o fizionomie aparte în cadrul familiei indo- 
europene, probabil unică descendentă a limbii trace sau ilire - şi greaca. Este 
una dintre cele mai sărace tari europene. 

Populaţia Albaniei este de 3.285.224 de locuitori (1992), iar rata sporului 
anual de 1,1% (1992). 

Etnicii albanezi reprezintă 96% albanezi, restul de 4% fiind greci, vlahi 
(români-vlahi), țigani şi bulgari. Cea mai mare pondere o deţin însă grecii, 
masati în partea de sud a Albaniei (Gjirokaster). 

Din punct de vedere al apartenenţei religioase, distribuţia arată astfel: 
70% musulmani, 20% ortodocşi de rit albanez şi 10% romano-catolici. 

În prezent, disensiuni majore sunt între populaţiile albaneze de origine 
toskă şi ghegă, una din cauze fiind recunoaşterea ca limbă oficială doar a 
dialectului tosk (vorbit în Sudul Albaniei, în timp ce dialectul gheg este vorbit 
de majoritatea albanezilor localizati în nordul Ţării şi in Kosovo). 

De asemenea, prin promovarea ideii de “Albania Mare“, mai ales prin 
intermediul eforturilor de realizare şi întărire a unei axe pan-albaneze 
susţinute de unii lideri, precum: Fatos Nano, Hashim Thaci şi Arben Djaferi, ca 
şi prin încurajarea separatiştilor albanezi din Kosovo, FYROM şi chiar 
Muntenegru, Albania este considerată ca un factor de instabilitate regională în 
această zonă. 

Există, în Albania, probleme de natură etnică: 

- conflictul lingvistic dintre ghegii din nord şi toskii din sud, care poate fi 
stins relativ uşor; 

- conflictele religioase dintre creştini şi ortodocşi nu sunt de mare 
amploare; 

- probleme cu cei aproximativ 400.000 de etnici greci din treimea sudică 
a ţării, care numesc aceasta zonă „Epirusul de Nord" şi manifestă tendinţe 
spre autonomie. 


Cipru 
Statul este aşezat în insula cu acelaşi nume aflată în estul Mării 


Mediterane, ocupând o suprafață de 9.251km?, având 6 districte 

administrative; limbi oficiale: greacă, turcă şi engleză. Populaţia Ciprului era în 
1991 (iulie) de 709.343 de locuitori, rata creşterii anuale fiind de 1%. 

78% din populaţie este de origine greacă, 18% de origine turcă şi 4% - 
alte etnii. Din punct de vedere confesional, situația arată astfel: 

» 78% - greco-ortodocsi; 

> 18% - musulmani; 

>» 4% - maroniți, armeni, apostolici si alte confesiuni. 

În noiembrie 1983, partea de nord a insulei (38% din teritoriu), ocupată 
de turci încă din 1975, este proclamată drept “Republica Turcă a Ciprului de 
Nord“ de administraţia cipriotă turcă, stat care are Constituţie şi Guvern 
proprii, nerecunoscute decât de Guvernul de la Ankara. Acest lucru a făcut ca 
ONU să trimită aici “Căştile Albastre“ pentru a asigura securitatea, astfel că şi 
acum Ciprul este divizat de o “linie verde“. În acest context este interesant de 
analizat modul cum au evoluat relaţiile dintre Grecia şi Turcia. 


Grecia 


Situată în sudul Peninsulei Balcanice, întinzându-se pe o suprafaţă de 
131.957 km’, fiind împărţită în 52 de departamente administrative, Grecia are 
o populaţie de 10.150.000 de locuitori, rata creşterii anuale fiind de 0,3%. Din 
totalul populaţiei, 98% sunt greci şi 1,3% alte etnii (cele mai importante fiind 
cea turcă si cea vlahă); religia dominantă este greco-ortodoxá - 98%, restul de 
2% fiind reprezentat în cea mai mare parte de cultul islamic al minorităţii turce. 

Deşi în prezent relaţiile greco-turce cunosc o perioadă de detensionare 
şi nu există pericolul degenerării acestora într-un conflict deschis, situaţia 
continuă să reprezinte un factor de risc regional datorită nesolutionarii unor 
probleme aflate în dispută, precum: 

> statutul Insulei Cipru şi relaţiile interetnice din aceasta zona, ca şi 
sprijinul necondiţionat acordat de Forţele Armate Elene Gărzii naţionale 
cipriote ; 

> delimitarea apelor teritoriale şi a spaţiului aerian, dar şi 

> situaţia minorităţilor turce din Tracia Orientală (turcii nefiind mulţumiţi 
de statutul conationalilor aflaţi pe teritoriul Greciei). 

În final, ne propunem să trecem în revistă unele soluții posibile pentru 
rezolvarea problemelor legate de eterogenitatea din punct de vedere etnic, 
religios, cultural a Balcanilor. Unii au propus ca soluții: secesiunea, purificarea 
etnică sau schimbul de populaţii şi asimilarea, dar acestea sunt contrare 
dreptului şi tratatelor internaţionale, precum şi statului de drept. 

Asigurarea unor autonomii teritoriale pe criterii etnice, deşi poate fi o 
soluție, nu este acceptată de nici un stat. 

S-au mai propus şi alte soluţii: devolutia, federalizarea, cantonizarea sau 
constituirea unor ţinuturi cu un statut special. 


B3. Fizionomia diferendului etnic 
Primul pas în soluționarea problemelor etnice poate fi considerat 


schimbarea atitudinii ca urmare a unei tentative de influenţă minoritară. Pot 
fi sintetizate aici patru modele de schimbare a atitudinii: 

1. dacă o situaţie de influenţă induce un conflict de identificare prea 
intens şi împiedică procesul de validare să aibă loc, nu se va observa nici o 
formă de influenţă; 

2. dacă o situaţie de influenţă induce un conflict de identificare 
moderat şi împiedică procesul de validare să aibă loc, efectul va fi acela de 
influenţă directă; 

3. dacă o situație de influenţă induce un conflict puternic de 
identificare şi declanşează procesul de validare, efectul va fi acela obişnuit de 
conversiune (influenţă indirectă fără influențare directă); 

4. dacă o situaţie de influenţă induce un conflict de identificare 
moderat şi procesul de validare are loc, se va observa atât o influenţă directă, 
cât şi una indirectă. 

În acest context, identitatea minorităţii defineşte marjele de libertate de 
care ea dispune cu privire la intensitatea conflictului pe care îl poate 
introduce: dacă minoritatea se percepe ca in-group, ea va aborda un stil 
intransigent ce va duce la amplificarea conflictului; dacă minoritatea se 
percepe ca out-group, ea va da dovadă de flexibilitate ce va atenua conflictul. 

Explicarea conflictelor etnice la nivel general mai poate fi făcută şi prin 
alte câteva concepte: stereotipii, tapul ispăşitor, etnocentrismul, xenofobia, 
alocarea de resurse (ca expresie a puterii diferenţiale prezentat mai sus). 

Stereotipiile desemnează acele credințe despre caracteristici 
psihologice şi/sau comportamentale ale unor categorii de indivizi, grupuri 
sociale, de sex, vârstă, etnie, religie ş.a.m.d.*. Acest tip de credinţe este fixat 
în imagini şablonizate durabile, preconcepute, în sensul că nu se bazează pe 
observarea directă a fenomenelor, ci pe moduri de gândire apriorice, 
rutinizate, arbitrare, fără legătură cu indivizii sau grupurile sociale evaluate. În 
prezent, în ştiinţele sociale, stereotipiile desemnează îndeosebi atitudinile 
nefavorabile fata de anumite categorii etnice sau rasiale şi constituie o parte 
explicativă a conflictului social în relaţiile interetnice. 

Teoria conflictului propune un alt concept ce a fost aplicat mai ales în 
studiul agresivitatii fata de grupurile minoritare în regimul fascist: fapul 
ispăşitor. Este vorba aici despre o persoană sau un grup social, caracterizate 
prin posibilități reduse de apărare, asupra cărora se revarsă agresiunea 
acumulată“. Frustrarea generează un nivel ridicat de agresivitate care, în 
condiţii normale, este orientată împotriva sursei care a produs frustrarea, însă, 
dacă sursa reprezintă o forță puternică, inhibând agresivitatea, aceasta tinde 
să se elibereze asupra unui obiect slab, lipsit de apărare. Cu cât frustrarea 
este mai puternică şi tendinţele agresive vor fi mai accentuate, cu atât 
individul, grupul, colectivitatea vor fi mai tentaţi să transforme alti indivizi, 
grupuri, colectivităţi in tapi ispăşitori. În cazul regimurilor fasciste şi al 
minorităţilor etnice, studiile au arătat că primele, puternic frustrate, generează 
un nivel ridicat de agresivitate în cadrul colectivitatii; aceasta, neputând să se 
orienteze spre sursa frustrării, este transferată asupra ţapului ispăşitor, adică 
asupra minorităţilor etnice. 

Găsirea unui tap ispăşitor, dacă este considerată numai prin prisma 
identificării unui duşman real sau nu, deţine şi funcţia de stabilire şi menţinere 
a identităţii sociale a grupurilor minoritare. Propusá de Lewis Coser”, teza 
aceasta porneşte de la faptul că grupurile ce trăiesc in conflict şi persecuție, 
în special minoritățile, resping adesea orice încercare de apropiere sau 
toleranţă din partea majorităţii, întrucât, găsind în aceasta un duşman extern, 

este menţinută unitatea grupului prin conştientizarea de către membri a unui 
scop vital: lupta cu duşmanii din exterior. Ca o alternativă la duşmanul extern, 
Coser vorbeşte şi despre conceptul de duşman intern, referindu-se la 
grupurile care au tendinţa de a nega faptul că înfrângerea lor este cauzată de 
puterea mai mare a adversarului, întrucât aceasta ar însemna acceptarea 
propriei slăbiciuni. Astfel începe căutarea „duşmanului“ printre membrii proprii, 
a „trădătorului“ care stánjeneste unitatea şi acţiunea coordonată împotriva 
inamicului extern. 

Această teorie este aplicată în studiul conflictului dintre antisemiti şi 
evrei. Antisemitii justifică persecutarea evreilor prin agresivitatea şi spiritul 
răzbunător al acestora din urmă, însă, de fapt, ei văd în opozanți tot ceea ce 
le provoacă suferința, incluzând aici si instinctele lor inconstiente. 
Amenințarea imaginară conduce la o regrupare a antisemitilor prin aderarea la 
comunitatea reală a oamenilor insufletiti de aceleaşi sentimente (cazul 
Germaniei sau al anticomuniştilor din SUA). Unele tipuri de antisemitism, ca şi 
alte forme de prejudecată, au importante funcţii pentru cei care au probleme 
la nivelul identităţii grupale: cel care nu aparține vreunui grup, prin 
direcționarea ostilitatii sale difuze spre o anumită ţintă, încearcă să găsească 
un punct de sprijin într-o lume pe care nu o înțelege. Prejudecata, în sens 
parsonian, nu numai că este dirijată de indivizi către anumite grupuri, ci chiar 
poate deveni un fenomen al atitudinii grupului format din acele persoane, în 
sensul că, în loc ca un individ să fie sancţionat de membrii grupului său că are 
prejudecăţi, el este blamat pentru că nu are. 

Etnocentrismul este un alt factor explicativ al diferendelor interetnice. 
Fiind definit ca o loialitate intensă şi necritica fata de propriul grup etnic sau 
naţional asociată cu desconsiderarea altor grupuri etnice sau naţionale, 
etnocentrismul are efecte contrare asupra indivizilor, grupurilor şi societăţilor. 
El întăreşte patriotismul şi naționalismul şi protejează identitatea etnică, dar, 
în acelaşi timp, alimentează rasismul, descurajează schimbarea şi blochează 
împrumuturile culturale; în anumite condiţii promovează stabilitatea culturală, 
iar în altele poate duce la colapsul unei culturi şi la dizolvarea unui grup. În 
acest context, intensitatea etnocentrismului variază de la formele paşnice la 
cele megalomanice şi beligerante. Transmiterea atitudinilor etnocentriste 
poate fi făcută de la o generaţie la alta prin intermediul socializării: cea mai 
mare parte a transmisiei se face în mod informal, însă anumite elemente sunt 
infiltrate şi în sistemul educaţional sau sunt vehiculate prin mijloacele de 
comunicare în masă. 

Legat de conceptul de etnocentrism, este acela de xenofobie, ca 
atitudine de teamă, respingere şi/sau ură fata de persoanele străine de grupul 
etnic din care face parte subiectul“. Xenofobia este un fenomen individual si 
colectiv, o componentă a relaţiilor interetnice, o formă particulară extremă de 
manifestare a prejudecatilor şi a discriminărilor etnico-rasiale, a etnocentris- 
mului. Obiectul comportamentului xenofob este străinul ca persoană aparti- 
nând unor popoare sau entități politico-statale diferite de ale subiectului sau 
concetateni de altă rasă, naţionalitate şi etnie din cadrul aceleiaşi entităţi 
statale. 

Având în vedere toate acestea, pot fi conturate trei modele de evoluţie 
a relaţiilor interetnice?*: 

1. asimilarea — grupurile noi de imigranţi adoptă atitudinile şi limba 

comunității dominante; 

2. oala etnică — culturile diferite şi perspectivele particulare ale 
grupurilor etnice dintr-o societate se contopesc; 

3. pluralismul cultural — grupurile etnice există separat şi participă la 
viata economică şi politică. Aceasta este soluția promovată în ultimii 
ani de teoreticienii preocupaţi de evoluţia fenomenului etnic. 

Concluzia ce se impune aplicând modelele de mai sus spațiului 

Europei de Est este aceea că, în prezent, se constată reproblematizarea ideii 
naţionale sub impactul a două fenomene contrare: pe de o parte, creşterea în 
intensitate a tendinței integrative din vest, iar pe de altă parte, procesele 
dezintegrative din est concretizate în fenomene contrare intenţiei Comunităţii 
Europene. Astfel, estul Europei se confruntă cu destrămarea vechilor identități 
economico-sociale, ideologice, militare şi chiar statale, cu redimensionarea 
problemei minorităţilor etnice şi transformarea ei într-o importantă miză 
politică, cu creşterea în intensitate a proceselor şi mişcărilor separatiste şi, nu 
în ultimul rand, cu revenirea puternică a nationalismelor revendicative şi 
restauratoare, alături de tensiunile interetnice (exemplu: fosta lugoslavie şi 
fosta URSS). Aşadar, orice studiu asupra fenomenului etnic va trebui să 
aprofundeze aceste problematici, astfel încât să se identifice cu precizie 
riscurile şi amenințările la adresa securităţii naţionale, dar şi soluţiile de 
rezolvare a potentialelor sau deja-existentelor conflicte interetnice. 


Etniile sunt entităţi culturale. Presiunile împotriva lor sunt foarte mari şi 
există pericolul ca ele să fie asimilate nu atât de etniile majoritare din cadrul 
statelor naţionale (sau federale), cât mai ales de procesul de mondializare. 
Este posibil ca, pentru a ieşi din condiţia de minoritar, individul etnic să caute 
să devină rapid cetățean mondial. 

De aceea, putem estima că, în viitor, va creşte presiunea etniilor, mai 
ales a minorităţilor etnice, în două direcții: 

- ca modalitate de diminuare a rolului statelor naţionale şi, respectiv, al 
natiunilor-stat; 

- ca sprijin in grabirea procesului de globalizare, banuind ca, prin 
globalizare, va creşte importanţa factorului etnic local. 

Configuraţia fenomenului etnic este determinată de un set de interogatii 
axate în principal pe: 

- nevoia de identitate; 

- cultura şi sistemele de valori (limbă, obiceiuri, folclor etc.), ca liant 
colectiv şi suport al forței, individualitatii si mentenantei sociale; 

- interesul natiunilor-mama de a reuni întreaga naţiune într-un stat 
unitar sau de a le menţine identitatea, uneori transformându-le în „coloană a 
5-a“, în statele din care acestea fac parte; 

- presiuni ale unor grupuri prin care se urmăreşte crearea unor 
tensiuni menite să ducă la conflicte şi să slăbească statele de drept, de 
regulă, în profit propriu sau, oricum, în defavoarea statelor respective; 

- resiuni ale globalizării 


B4. Configuraţia diferendelor etnice 
1. Care sunt principalele forme de manifestare? 


- Extremismul non-violent; 
- Intoleranta; 

- Autoizolarea; 
- Refuzul dialogului cu celelalte etnii sau cu etnia majoritară; 
- Ostilitatea; 
- Boicotarea; 
- Diversiunea; 
- Terorismul etnic; 
- Violenta directa. 
2. Care pot fi consecintele? 
- Federalizarea statelor nationale; 
- Faramitarea statelor unitare; 
- Redistribuiri teritoriale intre state; 
- Confruntări violente, război, mari mişcări de populaţii etc. 

3. Ce suport pot avea soluțiile posibile? 

Suportul soluţiilor non-violente ale diferendelor etnice se înscrie într-un 
concept foarte larg, care trebuie să aibă în vedere, deopotrivă, drepturile 
omului, drepturile societăților şi ale entităţilor omeneşti, tradiţiile, raporturile 
sociale, raporturile între state, dreptul şi legea universală a protecţiei vieții. 

Globalizarea poate fi percepută şi definită în mai multe moduri: ca 
proces necesar de interconecare a sistemelor de valori, pe această bază 
consolidându-se unitatea lumii (în diversitatea ei); ca interconexiune a 
centrilor de putere mondiala, in vederea stabilizarii situatiilor conflictuale 
defavorabile intereselor lor, situatii intre care se situeaza si diferendele etnice; 
ca mondializare economică; ca mondializare informaţională; ca multicul- 
turalism. 

Fiecare din aceste aspecte ale mondializarii va avea efecte dintre cele 
mai diferite. Desi mondializarea, in mod normal, ar trebui sa duca la stingerea 
diferendelor etnice, este posibil ca efectul să fie tocmai invers. În unele parti, 
probabil, diferendele etnice vor fi diminuate şi chiar înlăturate pentru o 
perioadă de timp. În altele, nu va fi însă posibil aşa ceva, întrucât, se ştie, 
mondializare nu înseamnă egalare, uniformizare, iar lumea este împotriva 
uniformizării şi egalării. Oamenii au nevoie de diferențieri, de multe ori, ceea 
ce-i uneşte nefiind ceea ce le este comun, ci, dimpotrivă, ceea ce îi 
diferenţiază. 

De aceea, este posibil ca, în anumite etape şi în anumite zone 
geografice, temporar, globalizarea să aibă efecte pozitive în planul depistării, 
prevenirii şi stingerii sau diminuării riscurilor confruntărilor etnice, în timp ce, în 
alte etape şi în alte locuri (sau chiar în aceleaşi locuri), diferendele să se 
accentueze, să apară altele noi, ele inlantuindu-se aşa cum au făcut-o mii de 
ani, între bine şi rău. 

Ameliorarea condiţiilor economice, informatizarea societăţilor, respec- 
tarea drepturilor omului şi introducerea unei legislații democratice se pare ca 
reprezintă una din modalităţile cele mai eficiente pentru prevenirea 
confruntărilor etnice. Deci zonele cele mai stabile din punct de vedere 
economic şi informaţional vor fi şi cele cu mai puţine conflicte etnice, în timp 
ce zonele sărace vor continua să rămână încă mulţi ani focare de tensiuni şi 
conflicte etnice. Dar bogăţia şi sărăcia nu sunt unicii factori care 
condiționează diferendele etnice. Unele zone, cum ar fi cele foste regiuni 
tampon (de siguranţă strategică) între marile imperii, cele de confruntare, 
precum şi coridoarele de migrații, constituie, prin tradiţie, spatii ale 
diferendelor. În aceste zone — între care se înscriu si cea a Balcanilor, a 

Caucazului, a Orientului Apropiat, zona Kurdă - vor rămâne instabile şi, în 
împrejurări potrivite, vor evolua spre conflict. 


Extinderea Uniunii Europene şi ridicarea din punct de vedere economic 
a zonelor care actualmente sunt conflictuale vor contribui la reducerea 
tensiunilor etnice, dar nu le vor soluţiona. Bunăstarea economică va estompa 
pentru o vreme tendinţele etniilor spre confruntare, dar mai devreme sau mai 
târziu, etniile nu se vor mulțumi cu lipsa de identitate. 

În acest sens, este foarte posibil ca actualele zone de criză — îndeosebi 
în Balcani — să scadă în intensitate şi să apară altele noi, în altă parte. 

Este posibil ca, în țările foarte stabile in acest moment, să apară, în timp, 
focare ale unor tensiuni etnice. Deja în unele tari nordice are loc o întoarcere 
foarte accentuată la obiceiuri din vechime; în aceste tari (Danemarca, 
Norvegia, Suedia, Belgia, Olanda, Finlanda), oamenii redescoperă cine au 
fost strămoşii lor, îşi cântă din nou cântecele lor străvechi, se îmbracă de 
sărbători în costume naţionale. 

Recentele reacții violente la globalizare este un semnal care trebuie luat 
în seamă. 


Balcanii sunt numiţi, în unele lucrări“, zona de sânge şi de foc a 
Europei. Aşa a fost. Aşa este. Se pare însă că Europa a înţeles care este 
soluția pentru Balcani: respectul. Nu atât ridicarea ei economică (fara 
îndoială o astfel de redresare este absolut necesară şi fără ea nu se poate 
face mare lucru), cât conlucrarea ţărilor din Europa de Vest cu ţările din 
Balcani, în numele unor valori europene comune. Pentru că, la urma urmei, 
de aici s-au ridicat multe din valorile europene. 

Aspectele confruntărilor etnice din Balcani tin mai ales de teritoriu. 
Popoarele de aici s-au războit totdeauna pentru teritoriu. Amestecul celor din 
afară s-a datorat altor interese care tin de controlul strategic (şi economic) al 
zonei. Ambele cauze ale conflictelor etnice din Balcani vor exista şi în viitor. 
Dar, după investiţii masive în zonă, cel puţin pentru o vreme, ele se vor 
diminua. 


C. CUM SE MANIFESTĂ ŞI CUM VA EVOLUA 
FENOMENUL ETNIC ÎN ROMÂNIA 


C1. Etniile din România şi problemele lor 
_ România este stat national, suveran si independent, unitar şi indivizibil*’. 
In tara noastră, alături de români şi împreună cu ei, trăiesc si alte etnii (Anexa 
nr. 6), care se bucură de aceleaşi drepturi. 
MAGHIARII 
Date statistice, dinamică, distribuţie teritorială 
La recensământul din 1992, maghiarii numărau 1.625.500 persoane. 


Numărul lor s-a diminuat, în 1992 fata de 1977, cu 89.000 persoane (5,2 %), 

din cauza sporului natural scăzut, dar si din cauza emigrației care, îndeosebi 
dupa 1980, s-a intensificat. Cea mai mare parte dintre aceştia — 68.000 
persoane — au emigrat în perioada 1977 — 1992, din care aproape jumătate 
între anii 1988 — 1990. 

Tot în 1992, s-a constatat că din 1.625.500 persoane, 1.603.900 
maghiari (98,7%) sunt concentrați în zone intracarpatice — Transilvania, 
Banat, Crişana, Maramures — şi numai 21.000 persoane (1,3%) se află în 
celelalte provincii. (Anexa nr. 6) 

Maghiarii reprezintă majoritatea populaţiei aparținând etniilor conlocu- 
toare, altele decât cea română, din tara. În 1930, proporția maghiarilor în 
rândul tuturor celorlalte naţionalităţi conlocuitoare era de 45,1 %. Această 
proporție a crescut la 67,7 % în 1992, pe seama emigrării masive a evreilor şi 
germanilor. 

Există mai multe categorii de etnii în România, aşa cum există, de altfel, 
în aproape toate ţările din Europa. Mai toate etniile din România (în afară de 
cea română) sunt un rezultat al migraţiilor de odinioară sau al colonizarilor 
succesive. Maghiarii au venit în Transilvania din Câmpia Panoniei, unde s-au 
stabilit iniţial, în 896, dar mai ales după ce au fost învinşi la Lechfeld, lângă 
Ausburg, la 10 august 955, de Otto |, fiul lui Henric Pásárarul?. După 
această dată şi-au intensificat acţiunile în Transilvania, o parte din ei 
stabilindu-se aici, unde au fost tot timpul minoritari. 

Secuii au fost colonizați în secolele XII — XIII în zona Covasna, Harghita 
şi o parte din Mureş, unde se află şi azi. 

Etnia maghiară si, în ultimul timp, cea ucraineană — au un stat nucleu, un 
stat naţiune, de care sunt legate foarte strâns, care le protejează şi, în acelaşi 
timp, le fixează obiectivele strategice, considerându-le un fel de „coloană a 5- 
a" în interiorul României. Spre exemplu, obiectivul etnic strategic pentru 
următorii 5 — 10 ani al Ungariei este consolidarea unității maghiarilor de 
pretutindeni si în special a celor din spaţiul pe care ei îl numesc Bazinul 
Carpaţilor“. 


Tendinţe şi comportament 


Dintre toate nationalitatile conlocuitoare de pe teritoriul român, singura 
care a pus, pune şi va pune totdeauna probleme cu totul deosebite este cea 
maghiară“. Aceste probleme sunt de două feluri: 

- Care tin de condiţia maghiarilor cetățeni ai României, îndeosebi a celor 
din Transilvania; 

- Care tin de revizionismul maghiar în general şi îndeosebi de cel care 
se referă la spațiul din Bazinul Carpaţilor pe care ungurii îl consideră arealul 
de drept şi de fapt al maghiarimii. 

În principiu, problemele care tin de condiția maghiarilor din România nu 
sunt generatoare de tensiuni şi de conflicte interetnice şi nici de altă natură. 
Condiţia maghiarilor din România este aceeaşi ca a românilor şi a altor etnii, 
ba chiar mai bună, întrucât comunitatea lor se zbate mai mult pentru obţinerea 
unor drepturi şi chiar a unor privilegii, pornindu-se de la principiul discriminării 
pozitive. Totuşi, problema condiţiei este folosită ca pretext pentru dezvoltarea 
strategiilor de atac împotriva unităţii şi caracterului naţional al statului român. 
În unele publicaţii din Ungaria este formulată foarte clar această strategie a 

destrămării statelor formate după primul război mondial. În altele, doar se 
sugerează că numai aceasta ar fi soluția. 

Deci problema cea mai gravă generatoare de tensiuni în spațiul 
Carpaţilor este cea a revizionismului maghiar, manifestat de unele cercuri. Nu 
este adevărat ca un astfel de revizionism ar fi dispărut. El nu a dispărut, nici 
nu s-a diminuat, ci, dimpotrivă, a crescut. Se manifestă însă sub alte forme, 
cei interesaţi folosindu-se la maximum de oportunităţile create de conceptul 
de globalizare a economiei, informaţiei şi culturii, de cel de regionalizare 
(maghiarii sunt cei mai ferventi susținătorii ai euro-regiunilor) şi de integrare. 

Obiectivele urmărite în prezent de revizionismul maghiar sunt, în 
principiu, următoarele: 

1. Mentinerea şi consolidarea unităţii maghiarilor din toată lumea si 
îndeosebi din țările vecine Ungariei (legea adoptată la Budapesta pentru 
acordarea legitimatiei de maghiar etnicilor maghiari din ţările vecine, mai putin 
celor din Austria); 

2. Dezvoltarea, în continuare, în ţările vecine (dar şi în Occident) a unor 
structuri culturale şi politice foarte puternice care să întrețină în aceste tari 
ideile hungarismului şi ale „dreptului“ istoric asupra Bazinului Carpaţilor; 

3. Dezvoltarea învățământului în limba maghiară, îndeosebi în acele 
zone (Voivodina, Slovacia, Ucraina Subcarpatică şi, mai ales, Transilvania), 
pe toate treptele, şi subvenţionarea acestuia şi de către statul maghiar (spre 
exemplu, în 1999, a fost alocată pentru învățământul în limba maghiară în 
afara graniţelor Ungariei suma de 30 miliarde de forinti); 

4. Realizarea unor autonomii teritoriale (sau măcar administrative) în 
toate zonele din ţările vecine unde locuiesc şi maghiari într-o proporţie de cel 
puţin 20 %; 

5. Inducerea în Occident a unei imagini potrivit căreia comunitatea 
maghiară din Transilvania este lipsită de drepturi democratice, persecutată şi 
umilită, deşi ea este creatoarea Transilvaniei moderne, ca entitate cu totul 
deosebită în acest spațiu, aducând adesea în sprijinul acestei afirmaţii 
lucrarea Lui Samuel P. Huntington, „Ciocnirea civilizațiilor“; 

6. Propunerea sau inducerea unor soluţii (sub formă de sugestii sau 
dezbateri ştiinţifice“) care să determine presiuni externe în vederea 
federalizării statului român, dar nu pe criterii etnice, ci pe criterii economice şi 
de mentalitate; 

7. În final, obţinerea unei „soluţii politice teritoriale 
corespunzătoare (favorabile Ungariei) a marilor puteri. 


«46 adică a unei decizii 


Încă din anul 1999, s-a propus instituirea „Certificatului de maghiar“, ca 
modalitate de a reuni în acelaşi spațiu spiritual şi sub aceleaşi idealuri ale 
luptei împotriva deciziilor de la Trianon, a celor 6 milioane de maghiari care 
trăiesc, potrivit publicaţiei pe Internet „Nemzet“, în afara frontierelor actuale 
ale Ungariei. „Pentru maghiarii din lume, putem realiza un „certificat de 
membru al națiunii“, iar acest lucru ar trebui înfăptuit până în anul 2000. 
(Anexa nr.8) Pentru aceasta nu este necesară o „suprimare“ spectaculoasă a 
legilor Trianonului, nici măcar o majoritate parlamentară de două treimi. Este 
necesară doar voinţa naţională şi decizia guvernului.“*’ 

Din cele de mai sus, rezultă, în mare măsură, şi tipurile de diferende 
interetnice care pot fi generate de etnia maghiară din România. Aici există 
două puncte de vedere. 

Primul dintre acestea este că nu etnia maghiară din România este 
generatoare de posibile diferende interetnice, ci statul-mamă, adică Ungaria, 
care ar acţiona în acest sens, dupa toate aparențele, potrivit unui plan pe 
termen lung, prin toate mijloacele posibile: guvern, parlament, ong-uri, 
diasporă, organisme internaţionale, presă, televiziune, sistem de învățământ, 
cultură si mai ales prin organizații politice şi culturale înființate în toate ţările 
unde există maghiari, îndeosebi în cele vecine Ungariei. 

Al doilea punct de vedere susține că cvasitotalitatea maghiarilor, 
indiferent unde s-ar afla aceştia, sprijină, într-o formă sau alta, ideile revizio- 
nismlui maghiar. 

Analiza confruntărilor interetnice de la Târgu Mureş din 19 - 20 martie 
1990 confirmă ambele puncte de vedere. Fără a acuza toti maghiarii din 
România de revizionism, trebuie să subliniem că ,... problema maghiarilor 
reprezintă o iminentă bombă politică interetnica.“® 

Există deja diferende etnice, îndeosebi în Transilvania, între etnia 
maghiară (conducătorii acesteia) şi populația majoritară română în 
următoarele domenii: 

- Proprietatea; 

- Patrimoniul cultural şi moral; 

- Statusul social; 

- Dreptul istoric asupra spațiului transilvan; 

- Limba oficială a statului; 

- Statutul României de stat national unitar^; 

- Dreptul la autoguvernare. 

Punerea în discuţie a unui concept privind realizarea autonomiei 
Ținutului Secuiesc a fost, pentru început, un prim pas menit să spargă 
unitatea statului român sau măcar să pună sub semnul îndoielii acest lucru. În 
acest sens, există vreo trei proiecte între care cel mai important este al dr. 
Csapo |. Josef intitulat „Statutul Ținutului Secuiesc“ (Anexa nr.7) 


GERMANII (saşii, şvabii) 
Date statistice, dinamică, distribuţie teritorială” 


Evoluţia demografică a populaţiei de naţionalitate germană din România”: 

1910 - 800.000; 1930 - 633.488 (4,44% în populaţia totală); 1956 - 384.708 
(2,20%); 1966 - 382.595 (2,00%); 1977 - 359.109 (1,67%); 1992 - 119.462 
(0,52%). 

Numărul populaţiei de naţionalitate germană a cunoscut o reducere 
accentuată în ultimele şase decenii, cu peste o jumătate de milion de 
persoane, astfel încât la recensământul din 1992 numărul lor era de 119.462 
persoane (din care 6630 şvabi şi 1708 saşi), reprezentând mai puţin de 1/5 
din numărul înregistrat la recensământul din 1930. Proporția lor în populaţia 
totală a scăzut de la 4,44% în 1930 la 0,52% în 1992. 

Diminuările de populaţie de naţionalitate germană au fost mai mari în 
perioada 1930-1956, când numărul lor a scăzut cu 249 mii persoane (datorită 
consecinţelor ultimului război mondial), precum şi în perioada 1977-1992 când 

numărul lor s-a redus cu 240 mii persoane (datorită acordului dintre România 
şi Germania, în anii '70 a început „exportul” masiv al etnicilor germani din 
România - între 7.000 şi 11.000 de persoane au fost cumpărate anual pentru 
10.000 de mărci germane”; migrării externe masive de la sfârşitul anilor '80, 
autorităţile fiind obligate să promoveze o politică de emigrare permisiva fata 
de etnicii germani). 

Între anii 1956-1977 a avut loc o uşoară scădere (datorită nivelului ridicat al 
fertilităţii, dar şi a unei reduceri a emigrării). 

În Bucureşti, numărul germanilor a scăzut de la 14,4 mii persoane în 1930 
la 4,4 mii persoane în 1992. 


Realităţi, tendințe, comportament 


Aportul la dezvoltarea socială, economică şi în special culturală este 
remarcabil. Experienţa saşilor a ajutat dezvoltarea forțelor de producţie din 
Transilvania, iar schimburile de produse mestesugaresti si agricole a grăbit 
dezvoltarea oraşelor si a agriculturii”. 

După 1918, şvabii şi-au declarat loialitatea fata de noul stat român cu 
ezitări. Ei ar fi dorit să rămână în acelaşi stat cu şvabii de pe Dunăre, dar 
acest lucru nu mai era posibil: noile granițe stabilite după cel de-al doilea 
război mondial țineau seamă de populaţiile majoritare în aceste regiuni - 
românii, maghiarii şi sârbii. 

După ce România, ca urmare a Dictatului de la Viena şi a ultimatumului 
Uniunii Sovietice (1940), a pierdut Transilvania de Nord, Bucovina de Nord şi 
Basarabia, s-a trecut la strămutarea germanilor din regiunile care au revenit 
Uniunii Sovietice. În 1940, minoritatea germană a obţinut o Lege a grupurilor 
etnice. În general, aceasta conţinea drepturile colective pe care minoritatea le 
ceruse deja din 1918. 

La sfârşitul războiului, în 1945, după ce multi germani din România au pierit 
în război şi în deportare, au început şi exproprierile economice ale minorităţii 
germane. Minoritatea germană şi-a pierdut în România toate drepturile. În 
1950 germanii din România au reprimit dreptul la vot, dar numai în 1956 şi-au 
redobândit casele şi gospodăriile de la sate”. 

Regimul comunist, la fel de dur atât cu românii, cât şi cu minoritățile, şi 
puternica opresiune la care erau supuşi au condus la dizolvarea bunăstării 
economice tradiţionale şi a siguranţei existenţei minorităţii germane, având ca 
urmare un exod masiv spre locurile obârşiei sale. Agresiunile naţionalismului, 
agravarea inegalitatilor, extinderea marginalizarii şi valurile uriaşe ale migraţiei 
au constituit noi izvoare destabilizatoare. 

Procesul de reformă (după 1989) a inclus şi rezolvarea problemelor 
minorităţilor naţionale, prin acordarea drepturilor şi libertăţilor specifice 
condiţiei de minoritate“. Acest proces trebuie să aibă la bază: 

— un cadru economico-legislativ capabil să susțină anumite costuri sociale 
(în special învățământul, cultura, presa, religia); 

— un cadru politico-institutional democratic, o nouă dinamică a politicii 
externe, care să urmărească redefinirea cadrului relaţiilor bilaterale şi un 
comportament diferit în fata CSCE, Consiliului Europei ş.a. 

În acest context se înscrie şi întâlnirea la nivelul secretarilor de stat din 
cadrul celei de a Vll-a Sesiuni a Comisiei guvernamentale romano-germane 
pentru probleme privind etnicii germani din România, care a avut loc la Bonn 

în perioada 29 iunie-1 iulie 1999, precum şi recenta vizită a premierului român 
la Berlin (iulie 2001), unde a participat la lucrările Consiliului de Cooperare 
Economică Româno-German. 

Toate aceste contacte asigură stimularea relaţiilor bilaterale româno- 
germane, prin semnarea unor noi acorduri de ajutor în domeniul social, 
economic, agricol şi medical. Totodată, se urmăreşte adaptarea politicii guver- 
nelor ambelor tari de sprijinire a etnicilor germani din România la condiţiile 
reale economice, sociale şi politice existente, precum şi încurajarea şi dezvol- 
tarea colaborării stiintifico-culturale realizată printr-o strânsă colaborare®. 


ȚIGANII 
Date statistice, dinamică, distribuţie teritorială 


GYPSY (engl.) - termen folosit pentru a defini grupuri etnice formate 
prin dispersia grupurilor comerciale, nomade (şi a altora) din India, la 
începutul secolului X şi amestecarea lor cu grupuri europene şi de alte origini 
în timpul răspândirii lor in diasporă. Acest termen, împreună cu alte câteva 
variante europene - ȚIGAN, GITAN, ZIGEUNER - considerat de multi că are o 
conotație peiorativă. 

RROMI - un membru aparținând grupului. 

RROMII - mai multi membri sau grupul ca întreg. 

RROMANI - limba vorbită de romi. Folosit, de asemenea, ca adjectiv. 

SINTI - rromi stabiliți cu mult timp în urmă în spațiul german. 

GADJO - termen folosit de rromi când se referă la nerromi. 

Federaţia etnică a Romilor din România apreciază numărul țiganilor la 
2,5 milioane persoane, adică 10% din populaţia ţării. Evident, cifra este 
exagerată. O altă cifră care se vehiculează este 1,5 milioane persoane. 
Această cifră pare mai apropiată de realitate, dar nu este rezultatul vreunui 
recensământ sau al vreunei investigaţii serioase. 

Elena şi Cătălin Zamfir apreciază populaţia ţiganilor ca fiind de 
1.010.000 adică 4,6% din numărul total al locuitorilor. Numai în Bucureşti se 
estimează că există în jur de 5-600.000 de ţigani la o populaţie de 3.000.000 
locuitori. Populaţia de romi înregistrată la recensământul din ianuarie 1992 a 
fost de 401,1 mii persoane, crescând, fata de datele recensământului din 
1977, cu 80,2%. Modificările în numărul de romi între ultimele două recen- 
săminte sunt însă diferite între sat şi oraş: sat - 56,1%; oraş - 31,9% 


Tendinţe şi comportament 


Principalele caracteristici ale ţiganilor sunt următoarele: 

e nuauo entitate politică proprie; 

nu au un teritoriu propriu (sunt dispersati în întreaga Europă); 

împărtăşesc o identitate“ impusă (marginalizare politică şi socială); 

segment mai mult sau mai puţin deviant al societății; 

formele de identitate: închise, tradiționale - au dus la marginalizarea 

comunităților de țigani; 

e văzuţi ca grup contracultural, contestatar al normelor şi valorilor 
fundamentale ale societății; 

e 2/3 în Europa centrală şi de est si în Balcani. 

Pentru ţigani, se pune tranşant problema integrării lor în civilizația 
românească sau, dimpotrivă, respingerea lor şi tratarea lor în continuare ca o 
etnie care nu se poate integra în societate şi care va trăi în continuare aşa 
cum a trăit ea de mii de ani, punând probleme grave convietuirii sociale cu 
populaţia majoritară şi cu celelalte etnii. 

E drept, la ora actuală, există încă o confuzie între asimilare şi integrare 
(în ceea ce-i priveşte pe ţigani). Oricum, integrarea lor în societatea civilizată 
înseamnă renunţarea la tradiţiile nomade, precum şi la multe alte tradiţii, 
îndeosebi la cele care tin de respingerea învățământului şi a culturii moderne. 

Aparent, ţiganii nu constituie si nu pot constitui un pericol grav la adresa 
securităţii naţionale, decât în măsura în care îngroaşă lumea interlopă, a 
traficantilor de droguri, a criminalilor şi infractorilor. Această lume nu are nimic 
comun cu etnia ţiganilor, dar ei se integrează mai uşor într-o astfel de 
societate, decât în una unde se cere efort intelectual îndelungat, perse- 
verenta, muncă. 

Din acest punct de vedere, comportamentul ţiganilor, necontrolat şi 
nesupus legilor, poate duce la destabilizări foarte grave. În anumite localități si 
zone, ei pot deveni chiar populaţia majoritară, datorită natalității sporite. 


UCRAINENII 
Date statistice, dinamică, distribuție teritorială 


La recensământul din 7 ianuarie 1992, ucrainenii“ numărau 65.800 
persoane, situându-se pe locul patru între minoritățile din România, după 
maghiari, romi (țigani) şi germani. Numărul lor a crescut de la 45.900 
persoane în 1930, la 60.500 în 1956 şi la 65.800 în 1992 (aici incluzându-se şi 
cei ce s-au declarat ruteni sau hutani). Proporția lor în totalul populaţiei din 
țara noastră a rămas, în perioadele analizate, de 0,3 %. 

Ucrainenii trăiesc în marea lor majoritate în comune. Ei sunt concentrați 
mai ales în judeţele Maramureş, Suceava, Timiş, Caraş-Severin, Tulcea, Satu 
Mare (în proporţie de 6,8 % din totalul populaţiei judeţului Maramureş şi în 
proporții mai mici în celelalte județe). De reținut că peste jumătate din numărul 
ucrainenilor s-a înregistrat în Maramureş (55,8 %). 


Tendinţe şi comportament 


Ucrainenii sunt atasati strâns spaţiului în care trăiesc. Nu au tendinţe 
migrationiste şi nici de asociere în organizații subversive, antistatale. Cu toate 
acestea, trebuie luată în calcul probabilitatea coagulării unor tendinţe de 
alăturare la conationalii lor de peste graniţa de nord si est a ţării, în momentul 
apariției unei evoluţii autonomizante din partea altor naţionalităţi conlocuitoare 
din România, mai ales că Ucraina face presiuni în acest sens, ea 
deznationalizand aproape în totalitate etnia română de pe teritoriul ocupat în 
1940. 

Surprizele pot fi prevenite, dacă se au în vedere, tot timpul, trăsăturile 
individuale ale etniei: ardoarea combativă, temeritatea, încrederea în forțele 
proprii, nestăvilirea în gesturi, instinctualitatea, mai mult decât raționalitatea, şi 
se tin sub control colectivitatile cu potential latent mai mare de implicare în 
asemenea situații. 

Comportamentul lor în interiorul comunităţilor ucrainene este unul 
normal. Ei trăiesc în localități aproape închise şi participă în proporţia cea mai 
mare la activitatea economică a judeţelor. Sunt foarte muncitori, disciplinati, 
cooperanti. Nu dau naştere la conflicte interetnice şi nici nu creează tensiuni 
pe plan local, în raporturile cu autorităţile administrative şi de stat. 


RUŞII-LIPOVENI 
Date statistice, dinamică, distribuţie teritorială 


În 1992, aceştia numără 38.600 persoane, situându-se pe locul cinci 
între minorităţi, după maghiari, romi, germani şi ucraineni. Numărul lor, 
incluzând cele 30.600 persoane care s-au declarat în 1992 lipoveni, s-a redus 
în perioada 1930-1956 cu 12.000 (datorită emigrării), la ultimul recensământ 
situându-se la nivelul anului 1956. Ei reprezintă în prezent 0,2% din populaţia 
României şi trăiesc preponderent în mediul rural. Proporția celor care trăiesc 
în urban a înregistrat o uşoară descreştere. În perioada 1930-1992, ruşii- 
lipoveni din Capitală au scăzut de la 3.700 la 1.200 persoane. 

Sunt răspândiţi în nouă judeţe din România. Aproape 9/10 dintre ei 
locuiesc în județele Tulcea, Constanţa, laşi, Suceava şi Brăila. În Tulcea se 
găsesc peste jumătate din persoanele de naţionalitate rusă (7,5 % în 
ponderea județului). 

În ultimii 25 ani, a crescut în rândul acestei naţionalităţi numărul 
persoanelor de sex feminin. Per total născuţi vii, predomină însă náscutii vii 
de sex masculin, care îi depăşesc în proporție pe nascutii vii de sex masculin 
romani. Rusii-lipoveni au o proporție ridicată (62,4 %) de populaţie adultă de 
15-59 ani, mai mare decât cea din 1977. 

Proporția celor fara şcoală absolvită este la ei de 10,4 %, deşi numărul 
absolvenţilor învățământului secundar a înregistrat o creştere semnificativă în 
perioada 1977-1992. Ruşii-lipoveni aveau, în 1992, un procent de 6,9 96 
analfabeți, din care 3/4 vârstnici. 

Din punct de vedere al religiei, aceştia s-au declarat 62,2 % creştini de 
rit vechi şi 31,8 % ortodocşi. 

A crescut în 1992, fata de 1977, populaţia activa la rusii-lipoveni. 


Tendinţe şi comportament 


Rusii-lipoveni nu manifestă tendințe emigrationiste, ci doar de uşoară 
deplasare din urban în rural. În condiţiile iniţierii unor acţiuni din exterior, de 
destabilizare zonală, de sabotare a activităţii economice şi politico- 
administrative, este posibilă atragerea lor, implicarea în acte diversioniste, 
destabilizatoare, antistatale, chiar şi numai pe fondul consumului exagerat de 
alcool şi al apartenenţei la etnia rusă, descendentă din Imperiul sovietic, care, 
nu este exclus să-şi fi creat, pe teritoriul României, în deceniile staliniste, 
structuri informative şi de acţiune teroristă, în prezent bine conservate. De 
altfel, Rusia a cultivat cu insistență, după 1990, relaţiile cu o parte a populaţiei 
din nordul Dobrogei, care, explicabil, şi-a stabilit o nouă denumire a 
naţionalităţi, de ruşi-lipoveni, deşi, de secole, ei s-au numit ori lipoveni, ori 
ruşi”. 

Activitatea lor principală — pescuitul (dar nu numai) — le conferă 
disponibilitatea spre cooperare de grup şi solidaritate grupală şi etnică. Unele 

conflicte, de mici dimensiuni, se nasc îndeobşte pe fondul consumului de 
alcool. Păstrători ai unor trăsături de cultură morală ale poporului rus, ca 
sentimentul datoriei, onoarei, onestitatii, sacrificiului şi modestiei, înfruntării cu 
stoicism a vitregiilor naturii şi vieții, rusii-lipoveni manifestă loialitate fata de 
statul român şi respect fata de autorităţi. Ei îşi îndeplinesc cu constiinciozitate 
obligaţiile ce le revin fata de societate şi nu intra în conflict cu membrii altor 
comunităţi. Anumite conflicte, de însemnătate redusă, ce apar uneori, îşi au 
cauzele în disfunctionalitati organizatorice, administrative, în competiţia pentru 
resursele insuficiente, în sarcinile de lucru etc. şi au un impact limitat asupra 
coeziuni inter şi intraetnice sau de grup. 


SLOVACII 


Date statistice, dinamică, distribuţie teritorială 


În 1992 numărau 19.600 persoane. Ei s-au diminuat în perioada 
postbelică cu 3.700 persoane (15,9 %), datorită fertilităţii reduse şi emigrării, 
mentinandu-si însă proporția de 0,1 % în populaţia totală. Majoritatea lor 
trăiesc în mediul rural, în judeţele Arad, Bihor, Sălaj şi Timiş. 

La ultimul recensământ au înregistrat o proporţie mai ridicată de copii 
născuți vii de sex masculin decât românii. Comparativ cu 1977, a scăzut 
ponderea tineretului în rândul populaţiei de naţionalitate slovacă şi a crescut 
ponderea celei adulte. A scăzut, de asemenea, populaţia activă slovacă, 
înregistrându-se o populaţie activă îmbătrânită. 

În general, trăiesc în comunităţi închise, care îşi conservă foarte bine 
tradiţiile şi obiceiurile etniei“. Sunt oameni harnici, destoinici, cu un standard 
economic ridicat, mai puţin grevat de degradarea generală a nivelului de trai, 
ca urmare a reculului economiei româneşti post-decembriste. 


Tendinţe şi comportament 


Nu se constată o tendinţă de emigrare. Totuşi, dispunerea lor la granița 
de vest a ţării, în judeţele unde proliferează de la o zi la alta activităţile ilegale, 
corupţia şi crima organizată, constituie cadrul propice de influențare si 
atragere a lor la acţiuni subterane, ce nesocotesc şi ocolesc legea. 

În interiorul comunității slovace din tara noastră nu se constată conflicte, 
dizarmonie, lipsă de unitate. Cetăţenii români de naţionalitate slovacă sunt 
loiali statului nostru, iar în raporturile cu celelalte etnii vădesc un 
comportament corect, de convietuire armonioasă, reciproc profitabilă. 


BULGARII 


Date statistice, dinamică, distribuţie teritorială 


La ultimul recensământ, din 1992, bulgarii din România înregistrează 
9.800 de persoane. Schimburile de populaţie realizate în temeiul acordului din 
1940, prin cedarea către Bulgaria a unei parti din teritoriul Dobrogei, au 
condus la o reducere de peste cinci ori a celor 66.000 bulgari înregistraţi în 
1930 şi recenzați în 1956. Numărul lor s-a redus lent în perioada postbelică, 
astfel că în perioada 1956-1992, ei s-au diminuat cu 17,5 %, atingând, în 
1977 si 1992, o pondere de sub 0,1 % în totalul populaţiei țării noastre. 

În majoritatea lor trăiesc la sate, concentrați în judeţele Timiş, Arad şi 
Dâmboviţa. În perioada 1977 — 1992, la naționalitatea bulgară s-au înregistrat 
la naşteri vii mai multe fete, decât băieţi. Ca structură de vârstă, bulgarii sunt 
o populație îmbătrânită (având o proporţie a tineretului de doar 14 %). 
Comparativ cu 1977, însă, în 1992 ponderea tinerilor în rolul minorității 
bulgare a fost mai ridicată. La fel, s-a înregistrat o pondere sporită a populaţiei 
vârstnice de 60 ani şi peste. Bulgarii au o pondere foarte redusă (3 %) a 
femeilor cu cinci copii şi mai mult. Tot ei înregistrează în 1992 un număr 
mediu de copii sub nivelul care asigură reproductia simplă (cel putin doi copii). 

Privind structura populaţiei active, notăm că bulgarii au scăzut în rândul 
acesteia, cu menţiunea că s-a redus, totodată, ponderea bărbaţilor acestei 
etnii în cadrul populaţiei active. Totuşi, bulgarii au o rată brută de participare la 
activitatea economică în urban mare (47,4 %). 


Tendinţe şi comportament 


Dificultăţile economico-sociale acute ale statului bulgar, din ultimii ani, au 
stopat aproape complet fenomenul emigrationist la nivelul etniei sale traitoare 
pe teritoriul României. Bulgarii din ţara noastră mențin, totuşi, legături strânse 
economice, şi nu numai, cu conationalii lor de la sud de Dunăre, ceea ce ar 
putea pune la îndoială loialitatea acestora fata de statul roman în momentul 
apariţiei şi dezvoltării, la noi, a unor conflicte interetnice şi a unor tentative de 
autonomie teritorială. Încă din 1991, într-un sondaj menţionat de Times Mirror 
Survey, 52 % dintre bulgari considerau că „există teritorii ale altor tari care ne 
aparțin de fapt noua“*’. 

Nu se constată tendința de asociere în organizaţii subversive, care să 
lucreze în ascuns împotriva țării noastre. 

În cadrul comunităţii bulgare din tara noastră, nu se evidenţiază conflicte 
interne, tensiuni sau dezbinări. Bulgarii sunt cunoscuţi ca oameni linistiti, 
integrati pe deplin în societate, participanţi activi la viata socială. Unele 
deviante de la regulile propriei etnii sunt sancţionate prompt, fără implicarea 
autorităţilor, ceea ce le face să treacă aproape neobservate. În raporturile cu 
comunitatea românească şi cu comunităţile de altă etnie, ei sunt foarte 
cooperanti, au o comportare corectă, ireproşabilă. Interactionarile frecvente cu 
cetățenii români de naţionalitate bulgară, în procesul muncii şi al vieții 
cotidiene, nu nasc tensiuni sau conflicte interetnice sau interindividuale. 
Comunicarea lor intercomunitară este bună, iar aportul la viata socială 
responsabil. 


EVREII 


Date statistice, dinamică, distribuţie teritorială 


Minoritatea evreiască a înregistrat cea mai drastică reducere de 
populaţie între toate minoritățile, în ultimele şase decenii. Ea a scăzut 
numericeşte de la 452.000 în 1930, la circa 9.000 în 1992 (2 %). Aceasta se 
datorează faptului că a emigrat atât în timpul războiului, cât şi în perioada 
postbelică, între 1930-1956 consemnându-se o reducere de peste 300.000 
persoane. Între 1956-1966, numărul evreilor a mai scăzut cu 100.000. 
Scăderea lor cu 34.000 în ultimii 25 de ani a avut loc ca urmare a emigrării şi 
fertilității reduse, datorate accentuării procesului de îmbătrânire. În ultimii ani 

s-a relevat o tendinţă de atenuare a activității de emigrare evreiască (în 1977— 
1991 au emigrat doar 17.000 evrei). 

Evreii trăiesc preponderent în oraşe şi municipii. Ei au emigrat masiv din 
zona intracarpatică şi Moldova, dar şi din Capitală, unde în 1930 constituiau 
9,1 % din populaţia totală a acesteia (70.000 evrei la o populaţie de 768,7 mii 
persoane), iar în 1992 s-au înregistrat numai cu 3.900 persoane (0,2 %). În 
ultimii 25 ani, a scăzut mult numărul persoanelor de sex feminin de 
naţionalitate evreiască. Structura acestei etnii arată îmbătrânită (o proporţie 
de numai 3,8 % tineri şi 64,5 % bătrâni de 60 de ani şi peste). 

O analiză a nivelului educaţional al persoanelor acestei naţionalităţi o 
situează la pragul cel mai de sus, cu cei mai multi absolvenţi de învățământ 
superior şi secundar din tara. 

În 1992 a scăzut de cinci ori numărul celor care au declarat ca limbă 
maternă idiş. Cu toate că la recensământul din 1992 s-au declarat 9.000 
evrei, ca practicanți de religie mozaică s-au declarat 9.700 persoane. 

A scăzut populaţia activă din rândul evreilor, care, la ultimul recensă- 
mânt, arată foarte îmbătrânită şi având o rată brută de participare la activi- 
tatea economică în urban foarte redusă (cea mai redusă dintre toate nationa- 
litatile), iar în rural şi mai redusă. 


Tendinţe şi comportament 


Puternic integrati în viata social-politică, economică si cultural-stiintifica a 
României, evreii care au mai rămas în tara nu au tendința de a emigra, 
asemenea celorlalţi conationali ai lor plecaţi in Israel în deceniile 5-9. Este 
justificată susceptibilitatea lor exacerbata la orice manifestare cu conotații 
şovine, etnice sau religioase, dacă se au în vedere discriminările la care 
aceştia au fost supuşi în anii războiului. 

Asocierea la o „conspirație sionistă pe plan mondial" nu se sustine cu 
argumente faptice, cel puţin în ceea ce ce-i priveşte pe evreii de astăzi din 
România. Sacrificându-şi propriile interese economice şi sociale, ei rămân 
totodată, pe deplin loiali statului român, care, în întreaga sa istorie, a fost 
tolerant, generos şi ospitalier cu evreii“?, ca si cu celelalte etnii stabilite în 
spațiul carpato-danubian. 

În cadrul comunității evreieşti din România, se remarcă o unitate deplină 
etnic-religioasă. Fii ai unui popor ales, dar si stigmatizat, ei şi-au apărat şi îşi 
apără cu toată ființa propria religie, care deşi ni l-a dat pe Mântuitor, îl exclude 
din divinitate. Dinamici, creatori, inteligenţi, speculativi, ei sunt, în acelaşi 
timp, puţin tentaţi de munca fizică, astfel că, practic, ocupă doar sectorul 
terțiar al economiei (comerțul, serviciile), cultura, arta, ştiinţa, unde au realizări 
excepționale. Atât de puţini în prezent, ei nu au conflicte cu celelalte etnii, 
convietuind în deplină concordie atât cu românii, cât şi cu nationalitatile 
conlocuitoare din tara noastră. 

Unele referiri istorice asupra raporturilor lor cu etnia majoritară în trecut 
sunt, din lipsă de informaţie sau voit, prezentate eronat. De exemplu, Paul 
Johnson, în „O istorie a evreilor” apărută în SUA, în 1987, dar tradusă fără nici 
o delimitare de neadevărurile pe care le conţine, la Editura Hasefer, în 1999, 
cu sprijinul Guvernului României, afirmă că românii sunt „cei mai mari ucigasi 
de evrei” (după Germania si Austria, scrie totuşi acesta) „în Transilvania si 
Ucraina’™. În realitate, calificativul respectiv trebuie atribuit horthystilor unguri, 
care, după raptul teritorial din august 1940, au dus la pieire 60 % din cei 

138.917 evrei trăitori în Transilvania de Nord. Atitudinea românilor fata de 
naţionalităţi este redată de Dinu C. Giurescu, în „România în anii celui de-al 
doilea război mondial"9*: „În nici o țară dominată de nazişti nu a supravieţuit o 
aşa de mare proporţie a populaţiei evreieşti”. Chiar dacă evreii din Basarabia 
şi Bucovina de Nord au acţionat vădit ostil fata de ostaşii români la cedarea 
teritorială din 1940 (vezi cartea „Armata, Maresalul si evreii'*? de Alex Mihai 
Stoenescu, apărută la Editura RAO, în 1998), devenind brusc o etnie 
opozantă românilor, răspunsul autorităţilor noastre a fost unul de protejare a 
evreilor din tara, de sprijinire a lor în activitatea de emigrare, de convietuire 
paşnică. 


CEHII 


Date statistice, dinamică, distribuţie teritorială 


Înregistrează un număr de 5.800 persoane în 1992. În perioada 
postbelică se reduc numericeşte la mai puţin de jumătate, mult mai rapid 
decât slovacii. Trăiesc majoritar în mediul rural, în judeţele Caraş-Severin şi 
Mehedinţi”. 

În ultimii 15 ani, au o proporție ridicată de persoane de sex feminin şi de 
tineret, fata de celelalte naţionalităţi, dar şi un număr mediu de copii sub 
nivelul care asigură reproductia simplă. Ca atare, în viitor, ei vor continua să 
se reducă numeric, reprezentând o comunitate din ce în ce mai mică, cu 
impact redus în societatea românească. 


Tendinţe şi comportament 


Numărul foarte restrâns îi face să fie extrem de coezivi în cadrul 
entităţilor teritoriale în care trăiesc. Ideea emigrării se mai întâlneşte doar la 
tineri, iar acolo într-o proporție nesemnificativă, datorită constrângerilor şi 
incertitudinilor de afirmare profesională şi socială la care sunt supuşi. 

Comportamentul comunitar al cehilor din tara noastră este responsabil. 
Conservându-şi identitatea socio-culturală, valorile asociate acestei identități, 
manifestă un respect deosebit fata de specificul celorlalte etnii, fata de 
tradițiile, obiceiurile şi valorile lor, participa activ la viata socială, vădesc un 
simt patriotic dezvoltat. La nivelul etniei, tensiunile sunt ca si inexistente, iar in 
relaţia cu celelalte naționalități nu se evidenţiază confruntări majore. 


SÂRBII 
Date statistice, dinamică, distribuţie teritorială 


Numărul lor este de 29.400 persoane. Ei sunt distribuiți îndeosebi la 
granița cu lugoslavia, mai ales în judeţele Timiş şi Caraş-Severin. Localitățile 
din Clisura Dunării, până la intrarea fluviului in tara — Eselnita, Svinita, 
Elişova, Tisovita, Berzasca, Gornea, Moldova Veche, Moldova Nouă, 
Pojejena, Divici, Baziaş — sunt locuite de sârbi. Ei se ocupă cu agricultura si 
mineritul. Unii dintre ei provin din comunitatea românilor vlahi de dincolo de 
Dunăre, dar cei mai multi sunt sârbi, locuitori statornici, de sute de ani, pe 
aceste meleaguri. Caracteristica zonei este a confluenței de culturi. Banatul 
este, în general, o zonă a armoniei şi înțelegerii. Nimeni nu-şi arogă aici 
statutul de stăpân. De aceea, cu timpul, numărul maghiarilor (care au tendinţă 

de dominare, de asimilare a altora şi de izolare) s-a redus din ce în ce mai 
mult. In sud-vestul ţării, locuiesc, în acelaşi areal cu sârbii, câteva localităţi de 
cehi şi slovaci. 


Tendinţe şi comportament 


Zona nu este conflictuală, datorită în primul rând influenţei exercitate de 
nemți si de românii bănățeni. Sârbii sunt statornici si, în general, respectuosi 
fata de legile statului roman, pe care îl considera al lor şi pe care îl respectă. 
Totuşi, prin plecarea unui mare număr de nemți din Banat, s-a creat un 
dezechilibru, unele din casele acestora fiind ocupate de ţigani, altele de 
afacerişti mărunți, de regulă certati cu legea. Înainte de 1989, zona de 
frontieră de aici era foarte activă (treceri frauduloase peste frontieră în 
lugoslavia). După 1991, a început traficul ilegal de benzină, aducând în zonă 
tot felul de indivizi şi mărind riscurile specifice contrabandei şi altor afaceri 
ilegale. De aceea, în zonă, nu diferendele etnice reprezintă o problemă, ci 
acelea care tin de contrabandă, trafic de carne vie, droguri, materiale de 
construcții, cafea, ţigări etc. Acestea au fost tot timpul prezente aici. Populaţia 
sârbă nu este ostilă statului român, nu creează probleme etnice. În timpul 
bombardamentelor NATO asupra Iugoslaviei, această populaţie nu a creat 
nici un fel de probleme în zonă, ci şi-a manifestat doar regretul că s-a ajuns la 
o astfel de soluție. 


CROAȚII 
Date statistice, dinamică, distribuţie teritorială 


Numără 4.100 de persoane în 1992. Au scăzut cu fiecare recensământ, 
ca urmare a emigrației externe®®. Locuiesc preponderent în județul Caraş- 
Severin. Proporția tinerilor si a populaţiei croate adulte din tara noastră a 
scăzut fata de 1977. Femeile de naţionalitate croată nu au, în genere, copii 
multi, situându-se sub nivelul care asigură reproductia simplă. Croatii 
înregistrează sub 1 % analfabeți. 


Tendinţe şi comportament 


Dificultăţile economice din tara, dar şi războiul din spaţiul iugoslav au 
influențat fenomenul emigrationist. Deşi în proporţie mai mică, emigrarea 
acestora a continuat, mai ales după constituirea statului croat. 


Minoritatea croată, integrată în viata politică, economică şi socială a ţării, 
îşi îndeplineşte corect obligaţiile fata de stat, convietuieste armonios cu 
românii în desfăşurarea activităţii de producţie, politice, financiare, artistice 
etc. În perioada embargoului impus Iugoslaviei, parte din ei s-au implicat, 
alături de cetăţenii altor etnii din zonă, în contrabanda practicată în ascuns la 
graniță. Aceasta dovedeşte că insecuritatea socială nu afectează raporturile 
interetnice decât în măsura în care o etnie este dezavantajată fata de alta; 
când etniile întâmpină dificultăţi identice, coeziunea interetnică sporeşte. 

Angajati mai ales la oraş, croații au, ca şi românii, aceeaşi problema: a 
locurilor de muncă tot mai puţine, situaţie care îi îndeamnă să ocolească 

uneori legea, pentru a-şi asigura suportul material necesar traiului decent. La 
Reşiţa şi nu numai aici, scena revendicărilor sindicale şi conflictelor de muncă 
îi uneşte, de asemenea, pe români şi croaţi, generând omogenitate politică si 
socială, însă neconducând la confruntări violente. 


POLONEZII 


Date statistice, dinamică, distribuţie teritorială 


Înregistrează 4.200 persoane în 1992. Numărul lor se injumatateste între 
1930-1956 şi cunoaşte o nouă înjumătățire între 1956—1992, având azi sub 
0,1 % din totalul populaţiei. Trăiesc mai ales în mediul rural. Proporția lor în 
urban înregistrează, în perioada 1930-1992, o uşoară descreştere. Locuiesc 
în marea lor majoritate în judeţul Suceava. 

În ultimii 25 ani, consemnăm o proporţie ridicată de persoane de sex 
feminin, deşi proporția lor de copii născuți vii de sex masculin este mai ridicată 
decât la români. Comparativ cu 1977, a crescut ponderea tineretului în rândul 
nationalitatii poloneze si a scăzut proporţia populației adulte de 15-59 ani. 
Populaţia varstnica, de 60 ani şi peste, înregistrează proporția cea mai 
ridicată. Femeile au o fertilitate redusă. Rata brută de participare la activitatea 
economică în urban este mai redusă (33%), iar în rural mai ridicată. 


Tendinţe şi comportament 


Tendinţa nationalitatii poloneze este de stabilitate în spaţiul românesc, 
cu excepția generaţiei tinere, care caută să migreze spre Occident, în vederea 
unei mai rapide realizări profesionale şi materiale. 

Nevoia de realizare socială, de securitate economică, opusă 
dependenţei materiale de dificultățile existente după 1990, provoacă îngrijo- 
rare şi nelinişte în sânul comunităţii poloneze din România. Comportamental, 
în liniile unei specificitati înscrise în matricea ei genetică, ea are raporturi 
demne cu celelalte naţionalităţi de la noi, relaţii de autoritate bune cu puterea 
şi administraţia pe plan local. Ataşată profund statului ce a protejat-o activ în 
decursul istoriei, etnia poloneză se integrează armonios, în prezent, eforturilor 
comunităţilor rurale, în perimetrul cărora şi-a cucerit, prin hărnicie, seriozitate 
şi modestie, respectul celorlalți cetățeni. Cele câteva mii de polonezi din tara 
noastră constituie o grupare disciplinată, care, în ciuda vivacitatii spirituale şi 
temperamentale evident sporite, în comparaţie cu celelalte etnii, păstrează 
fata de stat şi Biserică un respect deosebit, nededandu-se la nici un act care 
să tulbure ordinea şi armonia socială. 


TURCII ŞI TĂTARII 
Date statistice, dinamică, distribuţie teritorială 


Potrivit recensământului oficial din 1992, în Dobrogea trăiesc 53182 de 
turci. Dintre aceştia, turcii anatolieni (turcii propriu-zişi) sunt în număr de 
29.533. Lor li se adaugă 24.449 de tătari. În afara Dobrogei, pe teritoriul 
României, locuiesc 5798 de turci şi 277 de tătari. 

Turcii şi tătarii trăiesc preponderent în aşezările urbane. În perioada 
1930-1992 populaţia tătară din mediul urban a crescut cu 60%. 

În ultimii 15 ani a crescut numărul populaţiei turce de sex feminin. La 
tătari, între náscutii vii, predomină cei de sex feminin. Turcii au structură de 
vârstă tânără. Cei între 0 si 14 ani sunt în proporție de 33,2% (mai multi decât 
românii, 22,7%). Comparativ cu 1977, a scăzut populaţia tânără la tătari. 
Categoria de vârstă 15-59 ani are o proporție de 65,7% la tătari. 


Tendinţe, comportament 


În evaluarea acestor riscuri trebuie să ţinem cont de faptul că turcii din 
România reprezintă 0,2% din populaţia întregii tari, iar aceştia sunt susținuți 
de statul turc. Tendinţa Turciei de a deveni putere regională a amplificat 
relaţiile deja tensionate cu unii din vecinii săi sau a dus la răcirea relaţiilor 
bilaterale cu alte state din regiune: 

- Cu Grecia, dispută teritorială privind o parte din insulele din Marea 
Egee; implicarea în problema cipriotă, staționarea în nordul Ciprului a 
unui important contingent militar turc (35000 de militari); acuzații privind 
implicarea Greciei în susținerea acţiunilor separatiştilor kurzi; 

- Cu Siria, dispută teritorială pentru provincia Hatay; 

- Cu Irakul, datorită deselor incursiuni ale forțelor de securitate turce pe 
teritoriul Irakului, împotriva separatistilor kurzi; 

- Cu lranul, drept urmare a dorinţei Turciei de a-şi extinde influenţa 
asupra ţărilor islamice caucaziene şi asupra statelor din fosta Uniune 
Sovietică. 

Principalele coordonate ale politicii externe turce în regiune sunt: 

- Întărirea rolului de lider regional pentru statele din sud-estul Europei cu 
populaţie musulmană numeroasă: Albania, Bosnia-Hertegovina (sprijină 
Tirana pentru crearea Albaniei Mari - Kosovo şi vestul Macedoniei - o sustine 
în ceea ce priveşte politica de albanizare a comunităţii greceşti; prin atragerea 
Albaniei în sfera sa de influenţă, Turcia urmăreşte să controleze țărmul Mării 
Adriatice şi să poată realiza mai uşor contactele cu zonele musulmane din 
Bosnia-Hertegovina, scopul strategiei secundare este înconjurarea Greciei cu 
ajutorul unor aliaţi fideli); 

- intensificarea relaţiilor cu Germania si Israelul în scopul obţinerii 
sprijinului politic necesar aderării la U.E., precum şi pentru continuarea 
procesului de modernizare —inzestrare a forțelor sale armate; 

- Sprijină Azerbaidjanul în disputa teritorială a acestuia cu Armenia; 

- Are susţinere S.U.A. pentru construirea pe teritoriul său a magistralei 
de transport a petrolului extras din Marea Caspică; 

- Trebuie avută în vedere tendința Turciei de a-şi extinde cât mai mult 
aria de influenţă şi de a-i sprijini în acţiunile lor pe musulmanii din celelalte 
tari. 

Este demn de luat in atentie semnalul dat de mass-media din perioada 
martie-aprilie 2001 cu privire la sprijinul acordat de autorităţile turce 
comunităţii turco-tătare din România. 

În România, există şi o minoritate kurdă. Deşi kurzii din România, ca toti 
kurzii din lume, sprijină lupta etnicilor kurzi din Turcia, Iran si Irak pentru 
realizarea unui stat kurd, nu există, în tara noastră, pericolul unei confruntări 
majore între etnia turcă şi cea kurdă, aşa cum nu există nici primejdia ca, în 
zona Banatului, sa se declanşeze un conflict sângeros între croați şi sârbi. 

KKK 


Care sunt deci tendintele in ceea ce priveste posibilele diferende 
etnice in Romania? Care sunt factorii care le conditioneaza? 


Se apreciaza ca una din cauzele recrudescentei tensiunilor etnice din 
Romania (ca, de altfel, din întreaga lume) o reprezintă diminuarea 
potențialului economic al ţării şi, în consecință, sărăcirea populației. În 
realitate, lucrurile nu stau aşa. Chiar dacă, în anumite împrejurări, sărăcia 
poate fi un factor favorizant al tensiunilor sociale, inclusiv etnice, ea nu poate 
fi cauza acestora. Cauzele tensiunilor etnice din România (fireşte, ale acelor 
tensiuni care există) sunt complexe. Fără a nega prezenţa unor nemulțumiri şi 
a unor contradicții care există practic între aproape toate etniile din lume, se 
poate spune că tensiuni periculoase se manifestă doar în raporturile etniei 
maghiare cu cea română. Scăderea drastică, în ultimii 11 de ani, a PIB 
creează nesiguranţă, instabilitate şi nemulțumiri în rândul populaţiei. 


Etniile din România se află într-un proces de reafirmare a identităţii lor 
culturale, continuând dialogul care există aici de sute de ani cu etnia 
majoritară, dar şi între ele. În anumite zone ale ţării s-au creat adevărate relaţii 
de respect şi ajutor reciproc. Oamenii se vizitează, îşi învaţă cântecele, îşi 
apreciază unii altora valorile. 

Participarea etniilor la viata politica a ţării, dialogul cultural existent în 
România, accesul la valori şi drepturile neîngrădite, în pofida unei situații 
economice dificile, sunt de natură să armonizeze relațiile etnice din România. 
Această asertiune nu este valabilă pentru etnia maghiară, care, deocamdată, 
se supune unui alt program. 


C2. Puncte forte ale fenomenului confruntărilor etnice 


1. În ce măsură este susţinut sau încurajat acest fenomen de 
politica marilor puteri? 


Există fenomenul presiunilor exercitate de națiunea majoritară împotriva 
minorităţilor nationale (maghiarizarea forțată a populațiilor din Bazinul 
Carpaţilor, în timpul Imperiului austro-ungar, dar şi maghiarizarea actuală a 
populaţiei româneşti din judeţele Covasna şi Harghita). Astfel de presiuni nu 
sunt încurajate de marile puteri, care, în genere, au tendinţa de a ţine sub 
control diferendele etnice, mai ales în apropierea frontierelor proprii. 

Conflictele din Afghanistan, ca şi cele din Azerbaidjan, din zona 
Caucazului, în general, au fost tratate în mod diferit de Uniunea Sovietică. 
Aceasta s-a amestecat în conflictul din Afganistan, de partea afganilor, 
împotriva talibanilor, pe motiv că are 1200 km frontieră cu această tara şi nu 
poate accepta o situaţie instabilă la frontierele ei. În realitate, era vorba de 
controlul strategic al zonei şi de asigurare a unui glacis care să permită 
supravegherea coridorului islamic şi influenţa în sudul Asiei. Era vorba deci de 
bătălia pentru Asia care începuse încă de atunci. 

Conflictul dintre azeri şi armeni — unul intern, pe vremea URSS - crea o 
situație foarte periculoasă în zona Caucazului si, din acest motiv, el trebuia 
stopat. Actualmente, bătălia se duce aici nu atât pentru rezolvarea unor 

probleme etnice, cât pentru controlul strategic al culoarului maritim. În fond, 
bătălia se duce pentru petrolul caspic şi pentru traseele viitoarelor oleoducte. 

Organismele internaţionale nu acceptă diferendele etnice. Dimpotrivă, le 
consideră ameninţarea strategică numărul unu şi, din acest motiv, ONU, 
OSCE, Consiliul European au elaborat o mulțime de documente şi de 
reglementări ale problemelor minorităţilor în sistemul relaţiilor internaţionale, 
astfel încât, pe cât posibil, conflictele interetnice să fie prevenite. 

2. Există centre de dirijare a tensiunilor interetnice? 

Tensiunile inter-etnice nu au o coordonare internaţională. Dar există 
interinfluente de acest gen, în special când este vorba de mişcări violente. De- 
a lungul timpului, s-a acumulat o experiență dramatică în acest sens. Toate 
mişcările etnice, ca şi cele naţionaliste, tin seama de ea şi o aplică. Pentru că, 
deşi nu există coordonare internaţională a mişcării etniilor, există totuşi o bună 
comunicare între ele. Dar şi acţiunile non-violente ale etniilor încep să aibă din 
ce în ce mai mult o susţinere internaţională. 

S-a plecat de la ideea că astfel de acțiuni există si ele nu pot fi stopate, 
întrucât au cauze complexe, care se cer analizate, atât la nivelul statelor, cât 
şi la cel al comunităţii internationale, în vederea gasiri i unor soluții globale. 

Astfel de soluţii sunt percepute însă foarte diferit. Unele state le 
consideră ca agresiuni, exercitate în numele comunităţii internaţionale (de 
fapt, ale celor care dirijează sau influențează comunitatea internaţională), 
împotriva lor (situaţia din Kosovo şi modul cum a fost percepută intervenţia 
comunităţii internaţionale, apoi a NATO de lugoslavia). Alte state consideră 
că, într-adevăr, problemele minorităţilor au şi soluţii internaţionale (pentru că 
au cauze internaţionale) şi, ca atare, trebuie găsite, discutate şi eventual 
acceptate şi astfel de soluții. 

Dincolo de organismele internaţionale abilitate să analizeze şi să 
propună sau să impună statelor soluții pentru problemele minorităţilor — 
eventual, să le acorde şi sprijinul necesar -, există însă şi alte modalităţi de a 
impune soluții uneori neconvenţionale sau de a crea un fapt împlinit. Astfel de 
soluții sunt emise de structuri mai mult sau mai puţin legale, mai mult sau mai 
puţin oficiale, mai mult sau mai puţin etnice. Printre aceste structuri se află şi 
următoarele: 

- Asociaţii internaţionale ale diferitelor etnii; 

- Publicaţii etnice; 

- Forumuri internaţionale ale etniilor; 

- Structuri create special în acest scop în cadrul statelor natiunilor- 
mamă; 

- Asociaţii etnice existente în cadrul diasporei etc. 

Punctele forte ale mişcărilor etnice ţin în principiu de sistemele de valori 
ale fiecărei etnii, de dreptul acesteia la identitate, şi pot fi identificate în primul 
rând în acest cadru care defineşte: 

- identitatea etno-culturală; 

- conştiinţa puternică a originii comune; 

- mitologie, legende, folclor; 

- nevoia de rezistenţă la factori perturbatori ; 

- opoziția fermă la tendinţele de asimilare sau integrare manifestate de 
etniile dominante sau de statele naţionale; 

- nevoia de continuitate; 

- nevoia de unitate. 

C3. Puncte vulnerabile 


1. Care sunt interesele care se află înapoia acestor diferende? Ale 
cui? Cum sunt distribuite ele? 

Diferentul etnic este o funcţie de incompatibilitate între interesele unei 
etnii (identificată ca entitate socio-culturală, mai exact, etno-culturală) şi 
interesele altei etnii sau cele ale statului naţional (federal). De remarcat că 
etnicitatea nu reprezintă prin ea însăşi o sursă de conflict. Sursa de 
conflict rezultă din confruntarea de interese, se află în această 
confruntare. 

La baza diferendului etnic se află, deci, divergenta de interese. Este 
vorba, în primul rând, de interesele etniilor respective. Cu alte cuvinte, 
sursele principale, determinante ale divergenţelor şi conflictelor aşa-zise 
etnice se află în interiorul etniilor şi nu în afara lor. De aici nu rezultă, 
desigur, că diferendele etnice nu-şi au şi cauze situate în afara etniilor. 

Interesul rezultă însă din raporturi (politice, economice, sociale etc.) şi, 
de aici, probabilitatea ca în arhitectura diferendului etnic să se afle şi alte 
interese decât cele ale etniilor respective. Aceste interese pot fi: 

- ale unor puteri regionale care doresc să dividă pentru a stăpâni; 

- ale unor forte economice care urmăresc crearea unor soluţii conflic- 
tuale profitabile (pentru industria de armament, pentru industria de imagine 
etc.); 

- ale unor terti (grupări de forte, alianţe, grupuri de interese etc.) care 
doresc sá interviná in zoná pentru a realiza controlul unor surse si resurse; 

- ale unor state-nucleu pentru etniile respective (situatia din Cipru), care 
urmăresc controlul strategic al zonei, folosindu-se pentru aceasta de „capul lor 
de pod" existent aici; 

- ale unor alte forte (din lumea interlopă, traficanţi, rețele mafiote 
internaţionale etc.), care urmăresc realizarea unor afaceri profitabile. 


2. Care sunt discrepantele dintre imaginea creată despre aceste 
diferende şi realitatea lor? 

Discrepantele dintre interesele reale ale etniilor (cele care pot duce la 
diferend) şi imaginea lor sunt foarte greu de sesizat. În general, mai toată 
lumea, inclusiv organismele internaţionale abilitate, operează cu imagini, cu 
cifre, cu statistici, cu rapoarte etc. Studiile şi analizele care se fac (deşi sunt 
foarte detaliate, unele bazate pe o cazuistică bogată) nu pot surprinde decât 
unele aspecte ale realitatilor, şi nu fenomenul ca atare. Aceste aspecte, 
decupate din ansamblu, nu pot conduce la soluţii generale, valabile oricând şi 
oriunde, ci doar la rezolvări temporare şi parţiale. 


3. Care sunt şi cât sunt de reale problemele minorităţilor din 
România? 

Cele 18 minorităţi etnice reprezentate în Parlamentul României, ca şi 
celelalte mici grupuri etnice, au o serie întreagă de probleme. Cele mai multe 
sunt comune tuturor cetățenilor români şi e foarte greu să le atribui etniilor. 
Aceste probleme rezultă din dificultăţile economice, din cele care tin de 
obținerea şi păstrarea unui loc de muncă, de viata socială, de protecția si 
siguranţa cetățeanului şi a proprietăţii, de accesul la educaţie etc. 

Cele specifice etniilor se grupează în general pe două paliere: 

- conservarea identităţii etnice şi a sistemelor de valori proprii; 

- stabilitatea teritorială şi rezolvarea dificultăţilor vieţii de fiecare zi. 

Cele două arii de problematici sunt strâns legate între ele şi se 
condiționează reciproc. Socialismul, prin grilele sale egalizatoare, n-a reuşit 
să le estompeze, iar reacţia etniilor a fost una de respingere. Soluţiile aplicate 
în vremea aceea au fost aproape toate croite pe acelaşi calapod: 

- migraţia (legală sau prin trecerea frauduloasă a frontierei) spre vest, 
spre ţările nucleu, în special spre Germania, spre Turcia si Israel; 

- acceptarea unei vieți duble — una, formală, în instituţiile statului şi alta, 
refugiată, în universul cultural al etniei respective, care se afla într-un dialog 
fără importanţă socială cu celelalte etnii şi nu reprezenta o prioritate pentru 
conducerea statului. 

Încercarea de a soluţiona problema necesității recunoaşterii şi afirmării 
identităţii culturale a minorităţilor printr-o manifestare culturală de mare 
amploare - „Cântarea României“ -, deşi a reliefat valori incontestabile ale 
culturilor de pe teritoriul ţării, crampona în formalism, cenzură si 
megaculturalism, ceea ce producea mai mult o umilință decât o afirmare a 
valorilor autentice ale etniilor. 

Cele două arii de problematici ale etniilor de pe teritoriul României 
rămân şi azi la fel de acute. Ele tin, pe de o parte, de o anume perturbatie 
existentă în ceea ce priveşte convergenta dintre un anumit spaţiu şi o anume 
identitate etnică şi, pe de altă parte, de siguranța culturală a etnicului, de 
protecția lui împotriva asimilării şi disipării sistemului său de valori. Aceste 
probleme reale nu-şi pot avea soluții forțate, nici fortuite, aşa cum sunt cele 
mai multe din cele pe care le oferă recomandările organismelor internaţionale, 
şi nici intempestive, aşa cum încearcă organizaţiile etnice să le impună. 


C4. Soluţii posibile 
Tendinţe generale, soluții posibile 


Interesul statului este să impună în interior o anumită ordine, iar în 
exterior, să-şi afirme independenţa şi suveranitatea statală, concomitent cu 
participarea la crearea şi menţinerea unui mediu de pace şi stabilite. Interesul 
naţiunii este să-şi asigure capacitatea de păstrare şi dezvoltare a identității 
sale etnice (culturale, lingvistice, religioase), precum şi nivelul de civilizaţie 
care să cultive respectul în relaţiile internaţionale. 

Interesele minorităţilor naţionale nu sunt şi nu trebuie să fie neglijate. lar 
primele care ştiu acest lucru sunt înseşi etniile. De aceea, în acţiunile lor, 
folosesc mai ales strategia faptului împlinit. Filozoful polonez Tadeusz 
Kotarbinski afirma că „cel care a creat un fapt împlinit nu va trebui decât să-l 
apere în timp ce adversarul va trebui să-l atace”. Ele nu sunt şi nu trebuie să 
fie însă în contradicţie cu cele ale statului de drept. 

Emergenta şi reproducerea națiunilor şi minorităţilor nationale, specifice 
sfârşitului mileniului || şi începutul secolului XXI, reflectă interese ale 
organizarilor sociale, exprimate şi susținute mai mult sau mai putin vizibil. 

Coincidenta deplină între interesele statului, naţiunii şi minorităţilor 
nationale — idealul coexistentei paşnice a organizărilor sociale — presupune 

analize detaliate ale acestei problematici şi acţiuni coerente şi consecvente 
ale tuturor subiecţilor. 

Diferenţele dintre interesele statelor, naţiunilor şi minorităţilor naţionale 
sunt rezultanta agregării între ceea ce impune conjunctura internă si 
internaţională şi ceea ce doreşte elita politică. 

Astfel, vom fi tentaţi să credem că vechiul dicton „Dezbină şi stăpâneşte” 
se înlocuieşte cu „Separă şi gestionează”, iar fenomenul etnic va deveni 
„Calul Troian” al „gestionării” crizelor de securitate viitoare. 

Soluţiile non-violente pentru rezolvarea diferendelor etnice sunt şi 
trebuie să fie singurele acceptabile. 

Există, în general, câteva tipuri de soluţii non-violente pentru prevenirea 
şi rezolvarea diferendelor etnice, aplicate în mai multe tari, dar care n-au dat 
totdeauna şi în toate cazurile rezultatele scontate. În unele însă au dat. 
Acestea sunt: 

1. Asimilarea (integrarea); 

2. Schimbul de populaţii; 

3. Federalizarea statelor pe criterii etnice; 

4. Devolutia; 

5. Înlocuirea noţiunii de etnie prin cea de cetăţenie; 

6. Un statut de autonomie substanţială (lărgită etc.) pentru minoritățile 
respective; 

7. Discriminarea pozitivă. 

Aceste tipuri de soluţii extreme, cu excepţia primelor două, nu sunt, în 
general, acceptate de statele naţionale, iar presiunile exercitate de diferite 
organisme internaţionale sunt suspectate de cele mai multe ori de imixtiuni ale 
unor forte interesate. 

Probabil că problemele care există şi vor exista între grupuri etnice, între 
majoritari şi minoritari nu vor avea niciodată soluţii universale şi cu atât mai 
putin soluții definitive. 

Ceea ce pot sa faca statele este sa nu practice discriminari negative, sa 
nu accepte inegalitatea in fata legii. 

Nu există, desigur, soluţii globale. Există însă soluţii pentru fiecare 
problemă în parte. Aceste soluţii se cer găsite şi aplicate conform dreptului, 
precum şi potrivit acordurilor şi convențiilor încheiate. Pentru că problemele 
etnice nu sunt numai de competenţa internă a statelor; ele tin şi de o anume 
filosofie mai largă prin care se vizează omul concret şi drepturile sale. 

Aceste soluții au, în principiu, următoarele coordonate: 

- Respectul; 

- Dreptul la viata individuală şi colectivă; 

- Dreptul la cultură; 

- Dreptul la imagine; 

- Dreptul la identitate individuală; 

- Dreptul la opțiune; 

- Dreptul la opinie. 


Soluţii posibile pentru probleme ale etniilor din România 
Nici in România nu există soluţii universal valabile pentru rezolvarea 


tuturor problemelor etniilor şi cu atât mai puţin ale celor ce ţin de diferende 
etnice. Fiecare problemă îşi are soluţia ei, fiecare soluţie îşi are efectele ei. 

Istoria poporului român este marcată de lupta pentru unitatea naţională. 
Chiar în primul articol al Legii fundamentale a statului român, Constituţia, se 
prevede că „România este stat naţional, suveran şi independent, unitar şi 
indivizibil”. Sintagma „stat national” include, din punct de vedere al intereselor, 
atât pe cele ale statului, cât şi pe cele ale naţiunii, fără să le excludă pe cele 
ale minorităţilor naţionale. 

Tara noastră a ratificat Conventia-cadru pentru protecția minorităţilor 
naţionale, prin Legea nr. 33 din 29 aprilie 1995. 

La nivelul Executivului, a fost organizată şi funcţionează structura de 
protecţie a Minorităţilor Naţionale, iar ziua de 18 decembrie este declarată 
ziua minorităţilor naţionale din România. Pentru românii din afara ţării s-a 
înființat o structură departamentala şi s-a adoptat o lege pentru sprijinul 
comunităţilor româneşti de pretutindeni. 

Soluţiile posibile depind de ariile problematice ale etniilor şi vizează 
deopotrivă conservarea identităţii etnice şi a sistemelor de valori ale etniilor, 
păstrarea arealului, concomitent cu rezolvarea provocărilor de fiecare zi. 

Politicile, strategiile şi acţiunile etniilor pentru păstrarea şi afirmarea 
identităţii etnice şi a sistemelor proprii de valori îmbracă o paletă foarte largă 
de formule, în funcţie de vocaţia şi caracteristicile etniilor respective, de 
relaţiile cu etnia majoritară şi cu celelalte etnii, de realităţile concrete, de 
presiunile exterioare şi de poziția statului-nucleu (pentru etniile care au o 
natiune-mama). 

Aceste politici, strategii şi acţiuni se desfăşoară pe două mari paliere: 

T Ín lumina reglementárilor internationale, sunt necesare seturi de 
solutii care sá vizeze rezolvarea corectá, nonviolentá, a contradictiilor, 
tensiunilor şi diferendelor care pot apărea în confruntarea de interese dintre 
statul naţional român şi etnia respectivă, precum şi între etnii. Acestea se 
înscriu în general în următorii parametri: 

a) Armonizarea legislaţiei interne cu reglementările internationale 

privind drepturile omului, ale statelor şi ale etniilor; 

b) Respectarea, protejarea şi garantarea patrimoniului de valori ale 
etniilor, apărate şi afirmate de asociaţiile culturale ale etniilor; 

c) Contracararea prin mijloace democratice a acţiunilor exagerate ale 
unor etnii de acaparare sau confiscare a unor valori care nu le 
aparțin; 

d) Asigurarea, protecţia şi garantarea dreptului la instruire şi educare în 
limba maternă şi în sistemul valorilor proprii; 

e) Integrarea cetateneasca în sistemul valorilor sociale, culturale şi 
informaţionale ale statului de drept, care sunt şi trebuie să fie valori 
comune; 

f) Stimularea, asigurarea, încurajarea şi valorificarea în folos comun a 
dialogului interetnic, prin folosirea mai eficientă a abilităților 
Departamentului de profil de la guvern şi a ONG-urile existente; 

9) Înființarea unor centre şi instituţii teritoriale multiculturale (centre 
etno-folclorice, institute de cercetări etnografice, universități, fundații 
etc.) care să efectueze studii profunde de etnogeneză şi să 
elaboreze strategii de armonizare a raporturilor interetnice în folos 
comun, de diminuare a asperitatilor şi de combatere a tendinţelor 
exclusiviste şi extremiste; 

h) 


m) 


n) 


o) 


2. 


Cu ajutorul asociațiilor culturale ale etniilor, al fundațiilor etc., 
elaborarea unor programe pe termen lung de ameliorare a condițiilor 
economice, bio-psiho-sociale şi culturale ale etniilor şi de armonizare 
a raporturilor interetnice; 
Elaborarea unei concepții comune de organizare şi desfăşurare 
periodică (anuală) a unor mari festivaluri culturale naționale la care 
să participe toate etniile din România şi, eventual (ca invitate), şi a 
unor grupuri etnice din proximitatea frontierelor noastre; 
Acolo unde este necesar şi cât este necesar, aplicarea principiului 
discriminării pozitive; 
Integrarea cetateneasca a țiganilor, prin ridicarea nivelului lor de 
educație şi de instruire, concomitent cu descurajarea acțiunilor 
infractionale ale unora din membrii acestei etnii prin măsuri drastice; 
Promovarea principiului nediscriminării etnice şi interetnice şi 
determinarea etniei maghiare să se alinieze la standardele europene 
şi să înceteze cu presiunile discriminatorii şi favorizante; 
Elaborarea unui program special de repunere în drepturi şi în circuitul 
naţional a sistemului de valori ale etniei germane; 
Elaborarea unor programe naţionale, pe termen lung, prin care să se 
vizeze cunoaşterea, respectarea, protecţia şi afirmarea sistemului de 
valori ale etniei române, atât în arealul său, cât şi în afara acestuia; 
Consolidarea dialogului cultural cu diaspora română, cu aromânii, 
meglenoromânii şi istroromânii din Peninsula balcanică. 

Elaborarea unor soluţii concrete care să asigure rezolvarea 


problemelor (inclusiv a unor diferende) care tin de teritorialitate, adică de 
păstrarea arealului, de proprietate şi de viata de fiecare zi. Aceste soluții nu 
sunt şi nu pot fi simple, întrucât, se ştie, în interiorul unui stat, o etnie nu este 
cramponată de un spaţiu, ci membrii ei se mişcă în funcţie de situația creată, 
de profesie, de modul de viata. Teritoriul statului român nu este etnic sau 
etnicizat, el este un teritoriu național, mai exact, un teritoriu al cetățenilor 


țării un 

membrii 

vizează: 
a) 


b) 


C) 
d) 


areal legat de etnogeneza poporului román din care fac parte si 
etniilor care s-au stabilit pe acest pământ, si nu invers. Aceste soluții 


Elaborarea unei concepții clare de convietuire prin care sa se 
stabilească, fără dubii, ca teritoriul României este al ţării si nu al 
etniilor, este al cetățenilor ţării şi nu al diferitelor grupări, cá este 
indivizibil şi neînstrăinabil, de unde rezultă că mişcarea cetăţenilor 
țării, în interiorul frontierelor statului este liberă şi necontrolată de 
nimeni; 

Prevenirea enclavizării (îndeosebi a zonelor locuite de maghiari) prin 
lege, prin dialog social şi cetatenesc adecvat şi prin descurajarea 
politicilor separatiste; 

Asigurarea proprietăţii, protecţia şi garantarea ei prin lege; 
Combaterea, prin mijloace legislative, economice şi financiare, în 
limitele dreptului internaţional şi a dreptului statului român, în spiritul 
şi litera reglementărilor internationale asumate, a strategiei 
hungariste de redobandire a controlului economic, financiar şi 
informaţional asupra spațiului Transilvaniei; 

e) Descurajarea aplicării proiectelor de autonomizare etnică şi de orice 
alt fel a aşa-zisului ţinut secuiesc si a altor zone de pe teritoriul 
României; 

f) Realizarea unui post de televiziune puternic în zona Mureş, Harghita, 
Covasna şi a unor publicaţii româneşti bi sau multilingve, cu 
programe foarte moderne şi conţinut foarte bogat şi bine echilibrat, 
care să stopeze ofensiva mediatică hungaristă în zonă şi să redea 
demnitatea românilor, fără a afecta orgoliul secuiesc şi calitatea 
deosebită a acestor oameni care, la ora actuală, sunt manipulati de 
liderii unui anumit tip de revizionism maghiar; 

g) Desfăşurarea de activități culturale sau multiculturale de mare 
amploare (festivaluri, universităţi de vară, stagiuni teatrale, concursuri 
de muzică populară concerte simfonice şi chiar parade militare) în 
zona Mureş-Covasna-Harghita, care să scoată zona din enclavizare 
şi s-o redea circuitului românesc şi european. 

h) Descurajarea, inclusiv militară, a tendinţelor unor lideri ai etniei 
maghiare (dar şi a altor etnii) de a crea un fapt împlinit sau de a 
produce tensiuni pe care, ulterior, să le valorifice, prin presiuni 
internaţionale, în folos propriu. 


Etnia este o realitate din toate timpurile şi, probabil, pentru toate 
timpurile. Şi, de aceea, ea trebuie respectată. Etnia este haina pe care o 
îmbraci, cântecul care te pătrunde, modul de a te întoarce la izvorul tău, care 
este unic pe pământ şi pe care pământul trebuie să ţi-l respecte. Etnia este 
casa ta spirituală, este sufletul tău, este sistemul de valori spirituale la care te 
raportezi. Dar viata mai este şi altceva decât obiceiuri, valori, întoarcere la 
izvoare. Este muncă, aspirație, convietuire socială, profesie, respect. Or, toate 
acestea nu tin de etnie, ci de societate. 


CONCLUZII 


1. Riscurile, amenințările, provocările tensiunile fac parte din dinamica 
vieţii planetare, din dinamica vieţii umane, există şi vor exista cât va exista 
lumea. Ele sunt foarte greu de identificat, întrucât au determinatii complexe şi, 
mai ales, foarte greu de localizat, de evaluat şi de dezamorsat. Cu toate 
acestea, procesul de investigare, cunoaştere şi ameliorare a lor este continuu, 
absolut necesar şi preocupă în cel mai înalt grad societatea omenească. 


2. Riscurile sunt numeroase — atâtea riscuri câte activităţi omeneşti — şi, 
în cvasitotalitatea lor, afectează sau pot afecta, într-o forma sau alta, 
siguranța individuală şi colectivă a oamenilor, securitatea lor economică, 
socială, culturală, politică, informaţională, psihologică etc., ca şi securitatea 
statelor şi a sistemelor societale. 


3. Riscurile viitoare, ca şi confruntările viitoare, vor fi cele din sfera 
entităţilor civilizationale, entităţi care se vor identifica din ce în ce mai mult cu 
sistemele de valori care le definesc şi cu interesele care le exprimă şi le 
stabilesc locul şi rolul în arealul internaţional. Deja această tendinţă se simte 
şi în interiorul ţărilor, la nivelul etniilor care devin din ce în ce mai reticente la 

naționalismul statal, deşi acţiunile lor frecvente de individualizare şi chiar de 
separare de statele de tip naţional sau federal se înscriu în acelaşi spectru şi 
au aceleaşi determinatii naţionaliste. 


4. Sistemele valorilor-suport ale etniilor se constituie din valorile care ţin 
de etnogeneză, de cultură, de obiceiuri şi tradiţii, de limbă, religie, de modul 
de percepţie (înțelegere, considerare, atitudine) şi de reprezentare a spațiului 
originar şi a celui real (în situaţia când acestea nu coincid), de modul de trai şi 
de o anume psihologie colectivă. Aceste sisteme definesc identitatea fiecărei 
etnii, dau dimensiunea ontologică a acesteia şi constituie pilonii ei de 
rezistență, rădăcinile ei. Astfel de valori nu pot fi nici eludate, nici distruse. Ele 
sunt un dat, sunt imuabile şi definesc vocaţia fiecărei etnii şi ceea ce o 
diferenţiază de celelalte, ceea ce o particularizează. 


5. Investigarea sistemelor de valori ale etniilor este foarte importantă, 
întrucât asigură cunoaşterea profundă a izvoarelor, identificarea structurilor şi 
determinatiilor ancestrale şi a reperelor fundamentale ale vocației, ale 
destinului acestor etnii, decelând, în procesul complicat al devenirii acestora, 
conditionarile genetice de cele ale mediului geografic, cosmic, demografic şi 
social. 


6. Fenomenul diferendelor etnice este răspândit în aproape toate zonele 
mari ale lumii şi îndeosebi in cele de confluență între culturi şi între mari 
unităţi civilizationale. El are însă, în prezent, câteva zone active în Africa, 
America Latină, în Spania, în Marea Britanie, în Caucaz, în Balcani, în 
Indonezia şi, într-o anumită forma, chiar în tari foarte dezvoltate cum sunt 
Franța, Italia şi Statele Unite ale Americii. Zona Balcanilor şi cea a Caucazului 
intră în spațiul strategic de interes imediat pentru România. 


7. Nu există lideri mondiali ai confruntărilor etnice. Există însă o bună 
comunicare între zonele conflictuale şi, în acest sens, experiența dobândită în 
exercitarea presiunilor asupra statelor naţionale sau altor etnii este folosită de 
cei interesaţi. Confruntările etnice pot constitui un veritabil „cal troian” pe care 
anumite cercuri interesate l-ar putea folosi (şi îl folosesc) pentru grăbirea 
sfârşitului epocii naţiunilor. Dar, în anumite condiţii, acesta se poate 
transforma şi într-un bumerang. 


8. Fenomenul etnic nu este neapărat o reacţie la globalizare. Mai 
degrabă acesta are o existenţă de sine stătătoare cu conotaţii complexe: 
istorice, culturale etc., dar mai ales economice. Se poate observa cu uşurinţă 
că, acolo unde problemele economice şi sociale sunt rezolvate la un nivel 
multumitor, fenomenul etnic nu are manifestări conflictuale. Dimpotrivă, acesta 
poate constitui un ,motor" al societăţii integrate national, zonal etc. Dar 
bunăstarea şi rezolvarea problemelor economice nu reprezintă singura 
modalitate de prevenire a diferendelor etnice. Buna condiţie materială poate 
estompa pentru o vreme tensiunile dintre interesele etniilor sau ale altor 
grupuri comunitare, dar nu le poate rezolva. Prevenirea diferendelor 
presupune un spectru mult mai larg de acţiuni care nu ţin neapărat de o 
strategie economică sau de una culturală, de vreme ce asifel de diferende au, 

în general, cauze complexe, istorice, culturale, teritoriale, inclusiv politice. 
Cauzele diferendelor etnice se află în confruntarea de interese, nu de valori. 


9. Interesele etniilor se sprijină pe aceste sisteme de valori, dar nu 
rezultă nemijlocit din ele, nu sunt o expresie directă, intempestivă a acestora. 
Interesele lor sunt un produs al cerinţelor de a trăi şi a se afirma în spațiul 
geografic unde se află, acceptând, punând la îndoială sau negând formaţia 
statală în care sunt integrate sau incluse. 


10. Modalităţile prin care se exprimă interese etniilor nu sunt totdeauna 
foarte clare. De cele mai multe ori, ele sunt camuflate înapoia unor cereri 
aparent legitime pentru respectarea drepturilor omului, drepturilor minorităţilor, 
acordarea a tot felul de autonomii etc. În afara de unii reprezentanți ai 
minorităţii maghiare, n-a mai exprimat nimeni din rândul etniilor din România 
vreun punct de vedere prin care sa se susțină federalizarea ţării sau 
renunţarea la prevederea constituțională potrivit căreia tara noastră este un 
stat naţional şi unitar. 


11. Interesele generale ale etniilor din România se identifică, în marea 
lor majoritate (sau, oricum, nu sunt în flagrantă contradicţie), cu cele ale 
statului de drept şi tin de realizarea şi menţinerea securității economice, 
sociale şi culturale individuale şi colective, a bunăstării personale a fiecăruia, 
de prevenirea conflictelor de orice fel. Interesele individuale sunt, desigur, 
felurite; dar, în România, ele nu depăşesc pe cele care tin de satisfacerea 
trebuintelor de viata, securitate personală şi colectivă, informatie, cultura, 
educaţie şi personalitate. 


12. Interesele particulare (comunitare, de grup) ale etniilor nu ţin numai 
de păstrarea identităţii etnice a fiecăreia şi afirmarea, în dialogul social şi în 
cel al convietuirii, a valorilor proprii. Particular, pentru etniile importante ca 
volum în România, în afară de cea a ţiganilor, este faptul că sunt foarte 
puternic susținute şi permanent influențate de unele dintre ţările vecine, nu 
numai în ceea ce priveşte păstrarea şi afirmarea identităţii etnice, ci şi în ceea 
ce priveşte poziţia şi atitudinea acestora în şi fata de statul din care fac parte. 
Aşadar, interesele particulare ale unora dintre etniile din România nu sunt 
doar ale lor, ci exprimă, nolens volens, şi o sustinere a intereselor ţării de 
origine. 


13. Din analiza problemelor şi intereselor minorităţilor etnice din 
România, nu rezultă că, pe termen scurt, ar rezulta riscuri majore cu privire la 
securitatea naţională. Totuşi, în anumite împrejurări — tensionarea situaţiei în 
zonă, crearea unor probleme interne economice şi sociale grave în România, 
şi deteriorarea imaginii internaţionale a României -, este posibil să apară 
presiuni mari şi poziţii tranşante exprimate de Ungaria şi chiar de unele 
structuri ale UDMR de federalizare a României sau chiar de desprindere 
forțată, impusă de anumite forte, inclusiv cu colaborarea unor structuri 
internationale, a Transilvaniei sau a unei parti din aceasta. Şi chiar dacă un 
astfel de lucru nu se poate întâmpla atât de uşor, întrucât Europa nu se mai 
află în situaţia din 1940, nu înseamnă că o astfel de o problemă nu se poate 
pune, că amenințările cu privire la dezmembrarea statului român nu există. 

14. Singurele etnii importante din interiorul ţării care ar putea provoca şi 
sustine o astfel de ameninţare sunt cea maghiară şi, în anumite împrejurări, 
cea ucraineană. Acest lucru îl poate sustine şi minoritatea bulgară cu privire la 
desprinderea Dobrogei şi includerea în compunerea Bulgariei, dar el nu are o 
prea mare importanţă, minoritatea bulgară fiind, practic, neînsemnată ca 
număr şi putere de acțiune. 


15. Riscurile care rezultă de aici pentru statul român pot fi, în esenţă, 
următoarele: 

- pericolul pierderii controlului strategic asupra principalelor obiective 
economice şi asupra resurselor importante îndeosebi din Transilvania; 

- diminuarea, până la neglijabil, a rolului cultural şi ştiinţific al românilor 
din Transilvania, prin aservirea lor intelectualitatii maghiare care este în plină 
ofensivă şi care va încerca să obţină cvasitotalitatea posturilor importante în 
principalele oraşe din Ardeal (deja le-a obţinut aproape pe toate în localităţile 
importante din județele Harghita, Covasna şi pe cele mai multe din judeţul 
Mureş, mai ales la primării, la cadastru, precum şi în zona economicului şi 
administrativului); 

- transformarea, în timp, a românilor în cetățeni de categoria a 2-a în cea 
mai mare parte a localităţilor importante din Transilvania, datorită diminuării 
până la dispariţie a şcolilor româneşti din acele localităţi unde maghiarii 
reprezintă mai mult de 20 % din populaţie, a eliminării aproape totale a 
posturilor româneşti de radio şi televiziune şi implicării din ce în ce mai 
scăzute a statului român în modul de viata al oamenilor din Ardeal; 

- preluarea puterii confesionale de biserici şi culte, altele decât cea 
ortodoxă, în care se face efectiv, în forme noi, elogiul hungarismului şi, 
complementar, al civilizaţiei vestice, în defavoarea românismului, considerat 
din ce in ce mai mult ca o doctrină naționalistă primitivă, acaparatoare, 
violentă şi periculoasă. 


16. Forţele care pot susține şi, în anumite condiţii, chiar impune 
interesele etniei maghiare îndeosebi sunt îndeobşte politice (cele care fac 
parte din UDMR, în special din aripa radicală a acestei uniuni), dar si 
religioase şi, mai ales, culturale. Încă dinainte de 1989, Ungaria şi-a propus să 
„desprindă“ Transilvania de România, folosind, pentru aceasta, în primul rând, 
agresiunea si, mai ales, diversiunea culturală şi, în aceeaşi măsură, 
diplomatică. Primul obiectiv este acela de a implementa în conştiinţa 
ardelenilor ideea că Transilvania este altceva decât România, că aparţine unei 
alte culturi, unei alte civilizaţii. 


17. Din datele şi informaţiile de până acum, nu rezultă că ar fi posibilă 
constituirea unei forțe paramilitare substanţiale care să pună probleme de 
genul celor din Kosovo sau din Cecenia, dar nici nu poate fi exclusă, în 
anumite împrejurări, această eventualitate. Ungaria, fiind ţară membră NATO, 
nu-şi poate permite să desfăşoare, să provoace şi nici măcar să susțină 
diversiuni armate majore, dar nu va ezita nici o clipă să folosească toate 
celelalte metode pentru înstrăinarea şi, în cele din urmă, pentru îndepărtarea 
Transilvaniei de România. Nu o poate nimeni împiedica să încerce să o facă, 
atâta vreme cât nu va deranja comunitatea internaţională. Prima din aceste 

acțiuni (care este mai mult o testare a reacției comunităţii internationale şi a 
vecinilor) este adoptarea de către Parlamentul de la Budapesta a unei legi 
prin care se acordă cetățenilor de etnie maghiară din alte tari legitimatie de 
maghiar. 

Agresiunea Ungariei împotriva României este una de tip informaţional, 
economic, cultural şi diplomatic, care nu va putea fi contracarată prin mijloace 
militare. 

18. În situaţia prelungirii procesului de deteriorare a economiei din tara 
noastră si a continuării infiltrării masive si în ritm susținut a capitalului maghiar 
(sau susținut de maghiari) în Transilvania, dar mai ales în cazul în care statul 
român nu va lua măsurile necesare pentru stoparea acestei „ofensive“ 
hungariste dusă prin mijloace economice, culturale, diplomatice şi 
informaţionale (sau le va lua prea târziu), este posibil ca anumite elemente ale 
entității etniei maghiare din România să treacă, de la acțiuni subversive, la 
acțiuni pe fata, unele chiar violente, concomitent cu încercarea de se a obține 
o susținere internaţională substanţială. 

Celelalte etnii din România nu pun probleme de acest fel. 


19. Prezenţa militarilor Armatei României în zona Mureş, Harghita, 
Covasna (mai ales în Harghita), chiar dacă face obiectul unor proteste din 
partea unora din conducătorii politici ai etniei maghiare, este benefică pentru 
menţinerea unui climat de siguranță, supraveghere şi control strategic al 
zonei, precum şi pentru descurajarea unor posibile acțiuni hungariste 
antiromanesti şi antistatale. Această prezenţă se cere consolidată prin măsuri 
economice şi de ordin cultural, informaţional şi mediatic, prin care să se 
materializeze autoritatea statului român, normele impuse de reglementările 
europene şi, în acelaşi timp, să nu se permită elementelor extremiste din 
conducerea maghiarimii să menţină iniţiativa, să producă disensiuni si 
diferende, şi să-i oblige pe aceştia să accepte egalitatea etnică şi convietuirea 
normală. 


20. Unităţile militare din zonă, prin bisericile construite în incintele 
acestora, dar şi prin alte acţiuni - „Ziua porţilor deschise“, activităţi culturale la 
cercurile militare, la monumentele istorice, la sărbători ale armatei — contribuie 
la afirmarea sistemului de valori ale statului român, ale românilor, la echili- 
brarea raporturilor între localnici şi instituţiile statului, la crearea şi menţinerea 
unei stări de siguranţă, la descurajarea tendinţelor extremiste, mai ales a 
violențelor şi actelor antisociale şi antistatale. 


NOTE 
! www.stratisc.org François Caron, L'APPRECIATION DU RISQUE MILITAIRE. 


? Prin risc se înțelege o primejdie (pericol) căreia i se poate evalua (măsura), până la un 
anumit punct, eventualitatea, care poate fi mai mult sau mai puţin previzibilă (DICTIONAIRE 
DE LA LANGUE FRANCAISE. Encyclopedie, noms communns, noms propres, 1995) 

? Amenințarea semnifică o acţiune ostilă, cu scopul de a intimida. Ea poate fi exercitată în 
mod direct de cel care ameninţă sau poate fi percepută ca atare de cel care se consideră 
ameninţat. Ecartul dintre o realitate (acţiune) şi perceperea ei ca ameninţare este foarte mic şi 
greu de identificat. De aceea, în relaţiile dintre state, problematica amenințării şi a percepției 
acesteia ca atare este foarte sensibilă. 

^ Provocarea semnifică o suită de gesturi, de realități sau de acţiuni îndreptate împotriva 
cuiva cu scopul de a produce o reacţie. Există şi aici o mare sensibilitate între provocarea ca 
atare şi percepţia ei. De aceea, în multe privințe, provocarea nu este doar acţiunea de a 
provoca, ci mai ales percepția (considerarea, analiza, calificarea) acesteia ca provocare. 

Sfidarea este, deopotrivă, provocare prin ignorare, adică o ignorare care provoacă, şi 
atitudine care ignoră. 

Prin tensiune, în sensul acestui studiu, înțelegem o stare de încordare care induce 
teamă, nesiguranţă şi neîncredere şi determină, în cele mai multe cazuri reacții. 

” Identificarea riscurilor în Armata Română revine Direcţiei Informaţii Militare. Sarcina 
Centrului de Studii Strategice de Securitate este aceea de a identifica, din punct de vedere 
ştiinţific, coordonatele şi impactul acestor riscuri, dinamica lor, strategiile globale, regionale şi 
naţionale legate de acestea, precum şi posibilele soluţii care rezultă din analiza ştiinţifică a 
fenomenului. 

è www.stratisc.org Francois Caron, L'APPRÉCIATION DU RISQUE MILITAIRE. 
> WWW. .stratisc.org Francois Caron, L'APPRÉCIATION DU RISQUE MILITAIRE. 
Ibidem. 

" Samuel P. Huntington, CIOCNIREA CIVILIZAȚIILOR ŞI REFACEREA ORDINII 
MONDIALE, Editura ANTET, 1998, p.11 (Titlu original: Samuel P. Huntington, 1997, THE 
CLAȘH OF CIVILIZATIONS THE REMAKING OF WORLD ORDER. Simon & Schuster). 

Ibidem 

13 Constantin Rădulescu Motru, Personalismul energetic, Cultura Naţională, Bucureşti, 
1924 

14 Joseph Yacoub, „Minorités nationales et prolifération étatique“, în Revue Internationale 
et stratégique, nr. 37/2000, p. 84 


15 Thomas Lindemann, Les images dans la politique internationale: l'image de l'autre, 
i /Iwww.stratisc.org/ 


se http: Iwww.stratisc.org/strat.strat/2 Lindemann.hltm/ 
1, http: Iwww.stratisc.org/strat.strat/2 Lindemann.hltm/ 
, Rădulescu- Motru, Ct., 1996, pag. 107 
? Rădulescu-Motru, Ct., 1996, pag. 107 
? Rágulescu-Motru, Ct., 1996, pag. 107 
*' Dicţionar de sociologie, 1998, pag. 218 
?? Turliuc, Nicoleta, 1996, pag. 55 
?3 Simion, Teodor P., 2000, pag. 37 
4 Ilustrarea grafică a acestui principiu se găseşte în anexa intitulată Interferenţa dintre 
stat şi consecințele sale geografice, după A. Sanguin (Sursa: Simion, Teodor P., 2000, 
pag. 38) 
“ Simion, Teodor P., 2000, pag. 38 
"i ,; Petcu, Dionisie, 1980, pag. 162 
7 Conform teoriei lui Leroi-Gourhan, până la apariţia lui homo sapiens, curba evoluției 
E (a evoluţiei volumului cerebral) este oarecum paralelă cu aceea a progresului 
tehnic, ambele având un uşor, dar constant sens ascendent; apariţia lui homo sapiens este 
marcată de atingerea de către creier a volumului maxim, în timp ce curba tehnicii creşte 
brusc. Este realizată, aşadar, trecerea de la o evoluţie culturală încă dominată de ritmurile 
biologice, la o evoluţie culturală dominată de fenomenele sociale, ceea ce va fractiona în etnii 
specia umană. Patrimoniul "tehnic-cultural" nu mai aparține speciei, precum cel genetic, şi nu 
mai evoluează în derivă biologică, ci aparține societăţii, evoluând prin progresie cumulativă 
de la o generaţie la alta. În consecinţă, acest patrimoniu va presupune atât modele culturale 
proprii, cât şi modalităţi şi instrumente specifice de transmitere, transformare sau 
achiziționare ce variază de la o colectivitate la alta, având deci un caracter concret ce implica 
cu necesitate nu o uniformizare, ci o diversificare a umanității. 
8 Turliuc, Nicoleta, 1996, pag. 57. 
? Dicţionar de sociologie, 1998, pag. 18. 
3 Dicţionar de sociologie, 1998, pag. 219. 
a 3! Moscovici, S., Mugny, G., Perez, J. A., 1996. 
= ** Conventia- cadru pentru protecția drepturilor minorităților naționale, 10 noiembrie 1994. 
Ibidem. 
%4 ETA.htm Le Monde, mardi 30 novembre 1999. 

3 Dicţionar de sociologie, 1998, pag. 603. 

°° Dicţionar de sociologie, 1988, pag. 641 

37 Coser, L., 1956 

38 Dicţionar de sociologie, 1998, pag. 661 

°° Giddens, A., 2000, pag. 260. 

? Florian Gárz, Balcanii, zona de sánge si de foc a Europei, Editura Odeon, 2001 
"i Constituţia României, 1991, Monitorul Oficial, 1999,, ediţia a VIl-a, p. 7 

42 Centrul European de Cercetări şi Studii Istorice, Veneţia, Ungaria şi istoria 

maghiarilor, 896 — 2000, Editura Europa Nova, 2001, p. 67 

Prin Bazinul Carpaţilor, Ungaria înţelege teritoriul care cuprinde Transilvania şi Panonia, 
Slovacia, Voivodina şi Ucraina Subcarpatică, respectiv spaţiul cuprins între Alpii Austrieci, 
Carpaţii Albi, Carpaţii Răsăriteni şi Carpaţii Meridionali. 

^ Nu etnia maghiará pune aceste probleme deosebite. Ea este o etnice ca toate celelalte. 
Probleme pun liderii ei, cei care consideră că Ungaria a fost nedreptátitá prin formarea 
statului national unitar román si actioneazá prin toate mijloacele pentru separarea 
Transilvaniei de România sau, cel puţin, pentru autonomizarea ei accentuată, pentru 
devolutia ei. 

is Publicaţia ungară de politică si cultură „Beszelo“ (Convorbiri), in nr. 9 din septembrie 
1998, prezintă lucrarea filosofului ungar Molnar Gusziav, colaborator al Fundaţiei „Teleki 
Laszlo“ din cadrul Institutului Central European din Budapesta, intitulată „Problema 
transilvană“, precum şi luările de poziţie a trei analişti politici români: Gabriel Andreescu, „De 
la problema transilvană la problema europeană“; Antonela Capelle-Pogocean, „Principiul 
etnic si teritorialitatea“ şi Sorin Mitu, „Iluzii şi realităţi in Transilvania“. Sorin Mitu este şi 
autorul controversatului manual alternativ de istorie a României. 

46 Interviul „DIFERENDE ETNICE ŞI VIRUSUL RĂZBOIULUI“ în revista „MAGYAR 
DEMOKRATA“ din 06.06.1999, acordat de RAFFAY ERNO, fost secretar de stat in M.Ap.P. in 
perioada 1992-1994, istoric, personalitate influentă a intelectualitatii maghiare, prorector al 
Universităţii Reformate „Karoli Gaspar“ si iniţiator al unui grup de cercetare pe problemele 
Balcanilor. „În prezent, NATO se află în situaţia de a decide, iar noi suntem membri ai acestei 
alianţe“. 

AT http:/www.sziliciumvolgy.com/nemzet, 04.02.1999, „Anul programului...“ 

% Vasile |. Zărnescu, Ubicuitatea războiului axiologic si lon Marin, „Bomba 
interetnică. Cine şi de ce minimalizează pericolul «legitimatiei de maghiar», în „Ultima 
oră“, nr. 636, din 26 aprilie 2001, p. 1. 

^! Unii lideri din UDMR (Gyorgy Frunda, spre exemplu) sunt dispuşi să accepte cá 
România este un stat unitar; dar nu acceptă sub nici o formă că România este un stat 
național. 

Recensământul populaţiei şi locuinţelor din 07.01.1992, Rezultate generale: populație, 
gospodării, locuințe, Bucuresti, 1993, p. x. 

Pro Europa nr. 57. 98, Minoritates Mundi: Germanii din Románia, 
http://www.netsoft.ro/proeuro/info/1998/infobG 98.htm 

“2 German între germani ori sas între români?, 
http://www.lumeam.ro/html/german_intre_germani_sau_sas_intre_romani.html. 

i Nagler Thomas, Asezarea sasilor ;n Transilvania, Editura Kriterion, Bucuresti, 1992, p. 
229. 

*' Pro Europa nr. 57. 98, Minoritates..., 
http://www.netsoft.ro/proeuro/info/1998/info56 98.htm (Surse: Comisia Naţională pentru 
Statistică, Consiliul pentru Minoritatile Nationale, Forumul Democrat al Germanilor din 
Románia). 

5 Elena Zamfir, Catalin Zamfir (coord.), Politici sociale..., p. 173. 


56 A A i aon = » " Tes : 
Preşedintele comunităţii germane din România a reacționat foarte dur în presă ca urmare a adoptării unei 


ordonanţe de guvern prin care pământurile confiscate de la etnicii germani vor rămâne în continuare în IAS-uri 
adj. - paria; misiti; marginali 

°° Nationalitátile din România la recensământul din 7 ianuarie 1992, Comisia Naţională de 
Statistică 

*? Viceamiral (r ) lordache Constantin, Elemente de strategie maritimă, Editura Ex Ponto, 
Constanta, 2000 

°° Mureşan Camil, Națiune, nationalism. Evoluţia naționalităților, Fundata Culturală 
Románá, Cluj-Napoca, 1996 

$ Mungiu- Pippidi Alina, Transilvania subiectivă, Editura Humanitas, Bucureşti, 1999 
sa Gyément Ladislau, Evreii din Transilvania in epoca emancipării (1790 — 1867), 
Editura Enciclopedică, Bucureşti, 2000 
$$ Wald Henri, Confesiuni, Editura Hasefer, Bucureşti, 1998 
54 Johnson Paul, O istorie a evreilor, Editrua Hasefer, 1999 
Girescu Dinu C., România în anii celui de al doilea război mondial, Editura Militară, 
1986, p.150-151 
ê Stoenescu Alex Mihai, Armata, Maresalul şi Evreii, Editura RAO, Bucuresti, 1998 
Cuciuc Constantin, Atlasul religiilor şi al monumentelor istorice religioase din 
România, Editura Gnosis, Bucureşti, 1996 
$$ Structura etnică a României în secolul XX, în, „Minoritari, marginali, excluşi“, 
coordonator Neculau, Adrian şi Ferreol cob Gheorghe, Gilles, Editura Polirom, laşi, 1996, p. 
179 
$9 Tadeusz Kotarbinski, Traktat o dobrej robocie, Warszawa, 1973 

